qundao/data-zh-poetry huggingface dataset:
答德甫用晦追和感事之作
作者：王世贞
朝代：明

一身赠蹬避墙东，回首交游感慨中。泣罢人龙才欲尽，瘦来天马步难工。椷书忽动西江色，只字犹希大国风。但使斗间双气王，不将雷雨辩雌雄。纵令朝籍许从容，只合青山学老农。帝谓橐中无薏苡，谁从匣里识芙蓉。门人著辨称非马，邑子矜名笑似龙。若论此生宁不幸，与君旗鼓数相逢。
答德甫用晦追和感事之作·其一
作者：王世贞
朝代：明

一身赠蹬避墙东，回首交游感慨中。泣罢人龙才欲尽，瘦来天马步难工。椷书忽动西江色，只字犹希大国风。但使斗间双气王，不将雷雨辩雌雄。
答德甫用晦追和感事之作·其二
作者：王世贞
朝代：明

纵令朝籍许从容，只合青山学老农。帝谓橐中无薏苡，谁从匣里识芙蓉。门人著辨称非马，邑子矜名笑似龙。若论此生宁不幸，与君旗鼓数相逢。
答戚希仲
作者：王世贞
朝代：明

秋兰秇深谷，春英冠芳圻。当此摧掩日，是尔芬敷时。明堂大布政，哲匠顜英规。片言程金石，九有播令徽。焉睹耦耕子，参往商不随。皇天诱衷素，飞帛江之湄。方轨即周行，媚我以好姿。嬿婉甫及缡，千秋遂为期。论心当论远，结交须结晚。远心胜近面，晚交深缱绻。
答抑之鸿胪问疾
作者：王世贞
朝代：明

高枕青山萝席寒，旧游天上慰加餐。身同狗马元甘病，歌到龙蛇且自宽。万事穷途偏阮籍，几人公望似袁安。当年九畹曾分佩，萧飒商秋尚未残。
答明卿
作者：王世贞
朝代：明

今兹暑用壮，衡荜藩吾身。白雪从南来，令我思郢人。故者日以疏，新者何自亲。所以一杯酒，黯然向沈沦。越女强入宫，顾影中不怡。群口浩无端，安能自蛾眉。窃悲幽贞志，至死不见知。所以双素腕，浣纱空江湄。
答明卿
作者：王世贞
朝代：明

广柳车旁过暮春，五陵斜日见孤臣。吞声对陨千秋泪，把臂惊存万死身。虚有风雷归汗漫，敢期沧海变逡巡。西来倘问平原馆，国士于今定几人。雪涕春风向路岐，故人相对坐支颐。惊心虎口时时在，回首羊肠处处疑。三黜主恩元不薄，馀生天意欲何为。知君未浅浮湘兴，肯为穷交暂缓期。
答明卿
作者：王世贞
朝代：明

自汝移金马，风尘日更悲。一身饶抗疏，万事寄论诗。青史名谁定，朱弦调转疑。宦情非不薄，天地去何之。国步群才后，天威百战间。衣冠衔宠过，兵革置身艰。高议宁排闼，微名且抱关。即论杯酒外，何物暂开颜。
答明卿·其一
作者：王世贞
朝代：明

今兹暑用壮，衡荜藩吾身。白雪从南来，令我思郢人。故者日以疏，新者何自亲。所以一杯酒，黯然向沈沦。
答明卿·其一
作者：王世贞
朝代：明

广柳车旁过暮春，五陵斜日见孤臣。吞声对陨千秋泪，把臂惊存万死身。虚有风雷归汗漫，敢期沧海变逡巡。西来倘问平原馆，国士于今定几人。
答明卿·其一
作者：王世贞
朝代：明

自汝移金马，风尘日更悲。一身饶抗疏，万事寄论诗。青史名谁定，朱弦调转疑。宦情非不薄，天地去何之。
答明卿·其二
作者：王世贞
朝代：明

国步群才后，天威百战间。衣冠衔宠过，兵革置身艰。高议宁排闼，微名且抱关。即论杯酒外，何物暂开颜。
答明卿·其二
作者：王世贞
朝代：明

越女强入宫，顾影中不怡。群口浩无端，安能自蛾眉。窃悲幽贞志，至死不见知。所以双素腕，浣纱空江湄。
答明卿·其二
作者：王世贞
朝代：明

雪涕春风向路岐，故人相对坐支颐。惊心虎口时时在，回首羊肠处处疑。三黜主恩元不薄，馀生天意欲何为。知君未浅浮湘兴，肯为穷交暂缓期。
答明卿闻元美擢御史中丞督抚郧阳喜而有寄四首
作者：王世贞
朝代：明

潦倒孤生业，吹嘘造物情。一官惭国士，万死为家声。感旧羊昙切，酬知到溉轻。浮云多晻曀，缺月向谁明。文苑三朝彦，凄凉半死生。青云聊寄迹，白雪好寻盟。不必弹冠意，俱歆仗钺名。襄阳访耆旧，终爱鹿门耕。物意终难是，劳君拟昔踪。片言成呕血，残烬夺归农。六出空流马，三分可卧龙。小儒逢大业，归骨亦从容。与君论瘴色，不独鬓颜深。泷水长裁句，贪泉久定心。圣朝怜泣玉，词客尽横金。莫以夷门近，轻令侠少寻。
答明卿闻元美擢御史中丞督抚郧阳喜而有寄四首·其一
作者：王世贞
朝代：明

潦倒孤生业，吹嘘造物情。一官惭国士，万死为家声。感旧羊昙切，酬知到溉轻。浮云多晻曀，缺月向谁明。
答明卿闻元美擢御史中丞督抚郧阳喜而有寄四首其三
作者：王世贞
朝代：明
体裁：五言律诗

物意终难是，劳君拟昔踪。片言成呕血，残烬夺归农。六出空流马，三分可卧龙。小儒逢大业，归骨亦从容。
答明卿闻元美擢御史中丞督抚郧阳喜而有寄四首其二
作者：王世贞
朝代：明
体裁：五言律诗

文苑三朝彦，凄凉半死生。青云聊寄迹，白雪好寻盟。不必弹冠意，俱歆仗钺名。襄阳访耆旧，终爱鹿门耕。
答明卿闻元美擢御史中丞督抚郧阳喜而有寄四首其四
作者：王世贞
朝代：明
体裁：五言律诗

与君论瘴色，不独鬓颜深。泷水长裁句，贪泉久定心。圣朝怜泣玉，词客尽横金。莫以夷门近，轻令侠少寻。
答曾翁
作者：王世贞
朝代：明

不待投簪后，高名众始知。里元春雪地，官亦白云司。清世无哀郢，良辰有浴沂。斲轮馀老手，推毂付佳儿。景爱扶藜慢，甘从啖蔗迟。军城正愁绝，颐解为新诗。
答李伯华文选
作者：王世贞
朝代：明

王子昔把青州麾，牙旗甲帐争光辉。与君快饮垂一月，女郎山头云不飞。仓皇家难挂冠去，依旧江南一布衣。世情反覆东流水，选部门前亦如此。车马新年罗鸟雀，荆榛旧日皆桃李。惟有邺侯三万编，青藜荧荧夜欲燃。主人倦读命所狎，弹棋陆博欢相先。小舞安花砑光帽，长吟就草菖蒲笺。报君此时头欲白，男儿读书饮酒差足适。中山垆头千日眠，不然老作君家记室死亦得。
答李侍御
作者：王世贞
朝代：明

鸣笳落日气萧哉，睥睨寥天首重回。何地霜停骢马色，孤城春自帛书来。层关岁月犹遗险，大漠风尘未易才。方略故应饶起草，建章宵几待君开。
答李大参师孟时分省吴兴
作者：王世贞
朝代：明

新秋木叶报蓬庐，几见亨途问索居。若下一条衣带水，使君三日鲤鱼书。浮云自失论交后，落月长疑入梦馀。莫向旧游寻宦迹，鬓毛今共白蘋疏。
答杨中丞伯谦时以巡抚山西移病归
作者：王世贞
朝代：明

双鱼衔尺素，知尔贲丘园。一雨卷龙德，千烽骄雁门。赐环明主事，推毂异时恩。为问云台上，丹青谁更尊。
答武昌赵中丞良弼
作者：王世贞
朝代：明

霜后梅花惊客邮，知公青盻在襄州。曾于江夏叨参佐，敢向奇章拟上游。春至双鱼思溯汉，月明孤鹤怅登楼。何时对搦兰台管，一扫雄风万古愁。
答殷无美问疾
作者：王世贞
朝代：明

欲悉春来况，头颅渐不如。泔鱼吾事晚，罗雀故人疏。懒废虽堪病，穷愁可罢书。唯馀止酒意，为尔尚踌躇。
答汝宁张助甫中丞
作者：王世贞
朝代：明

岁晏峥嵘有雁飞，中原音信未全违。青山快意无南北，白首谈兵有是非。休汝不妨车骑简，过淮殊觉友朋稀。莫疑江左除书下，依旧菰芦一布衣。
答汝思郎中蜀中书
作者：王世贞
朝代：明

蜀雁书裁隔岁看，为言相忆劝加餐。秋登剑阁天逾峻，春至幽州日尚寒。末路逢人投璧少，中年结客断金难。射洪花底谁堪醉，西望行吟思未阑。
答汪仲淹
作者：王世贞
朝代：明

日余栖崆峒，九阳坐晞发。承子问道言，词组不能答。今者游金陵，双驺日喧喝。过耳了不停，当机时自发。真宰失玄珠，宁为罔象设。顶生慕帝释，举念成一蹶。有身亦何患，无生宁待说。摆脱有无关，悠然得真诀。
答汪子且志规也
作者：王世贞
朝代：明

和璧不易采，骊珠诚难摘。当其入手时，天地为动色。岂无秦廷念，所戒在一失。重襺戢其光，惧为狙者识。是以希世宝，往往韬山泽。峨峨岩桂芬，因风来拂鼻。冉冉谷中兰，幽芳当自媚。受质宁有殊，畴能违势地。今人贵钱刀，古人贵意气。韦布而千秋，默成乃为贵。东家炼凡铅，将用给其贫。西家富丹砂，鼎鼒杂然陈。未窥先天旨，安能妙形神。彼妄固已妄，此真讵云真。彼妄特误人，此真将误身。
答汪子且志规也·其一
作者：王世贞
朝代：明

和璧不易采，骊珠诚难摘。当其入手时，天地为动色。岂无秦廷念，所戒在一失。重襺戢其光，惧为狙者识。是以希世宝，往往韬山泽。
答汪子且志规也·其三
作者：王世贞
朝代：明

东家炼凡铅，将用给其贫。西家富丹砂，鼎鼒杂然陈。未窥先天旨，安能妙形神。彼妄固已妄，此真讵云真。彼妄特误人，此真将误身。
答汪子且志规也·其二
作者：王世贞
朝代：明

峨峨岩桂芬，因风来拂鼻。冉冉谷中兰，幽芳当自媚。受质宁有殊，畴能违势地。今人贵钱刀，古人贵意气。韦布而千秋，默成乃为贵。
答沈嘉则
作者：王世贞
朝代：明

风流翻入步虚词，南国人称沈亚之。不信缑山辛苦意，只言笙鹤便相随。才从苦海脱沈沦，两鬓萧疏已似银。君是谪仙宁不解，玉京那有半残人。
答沈嘉则·其一
作者：王世贞
朝代：明

风流翻入步虚词，南国人称沈亚之。不信缑山辛苦意，只言笙鹤便相随。
答沈嘉则·其二
作者：王世贞
朝代：明

才从苦海脱沈沦，两鬓萧疏已似银。君是谪仙宁不解，玉京那有半残人。
答沈嘉则同州王先生赐绂依昙阳庵修西方业以俟师真盻蚃少子某迎之不可于其归也代先生送之·其一
作者：王世贞
朝代：明
体裁：七言绝句

阿翁非为远公留，为觅金篦净土游。十万八千犹未是，可应西向忆同州。
答沈山人嘉则二首
作者：王世贞
朝代：明

满眼交游态，相过意独深。醉来扶任侠，老去急知音。零落家人产，纵横国士心。未须论往事，呜咽对沾襟。兄弟逢家难，仓皇并挂冠。莫言归计早，犹作畏途看。萝薜褰愁入，松杉掩泪残。唯应狱中剑，虹色为君寒。
答沈山人嘉则二首·其一
作者：王世贞
朝代：明

满眼交游态，相过意独深。醉来扶任侠，老去急知音。零落家人产，纵横国士心。未须论往事，呜咽对沾襟。
答沈山人嘉则二首其二
作者：王世贞
朝代：明
体裁：五言律诗

兄弟逢家难，仓皇并挂冠。莫言归计早，犹作畏途看。萝薜褰愁入，松杉掩泪残。唯应狱中剑，虹色为君寒。
答滁阳罗太仆
作者：王世贞
朝代：明

晋祠携手岁华过，梦里春云断薜萝。忽报江秋鱼素到，似言山色马曹多。题诗墨破琅耶石，入酿青分庶子波。剩道官中饶乐事，可能无意向鸣珂。
答王叔承
作者：王世贞
朝代：明

不为拈花也破颜，史多天上尽宽闲。隐囊一撮无劳问，中有须弥七宝山。
答王新甫
作者：王世贞
朝代：明

使君殊好在，五马看仍骢。说剑丰城色，振衣天柱风。宦携心事远，诗离物情工。满目交游态，高秋有一鸿。问讯劳相及，秋风阻奋飞。地垂齐海尽，天入汉京微。姓字人堪避，文章计转非。报君应不解，笋蕨故园肥。
答王新甫·其一
作者：王世贞
朝代：明

使君殊好在，五马看仍骢。说剑丰城色，振衣天柱风。宦携心事远，诗离物情工。满目交游态，高秋有一鸿。
答王新甫·其二
作者：王世贞
朝代：明

问讯劳相及，秋风阻奋飞。地垂齐海尽，天入汉京微。姓字人堪避，文章计转非。报君应不解，笋蕨故园肥。
答王礼部言卿
作者：王世贞
朝代：明

礼乐逢昭代，文章属盛年。名从赤县得，官向紫微迁。倚玉怜余弟，投珠念汝贤。春卿古芳署，应许和歌传。
答用晦丈时有三诗极为余致不平之感且订后期
作者：王世贞
朝代：明

高枕怀人忽黯然，西江尺素自鸿边。无言白璧偏堪点，何处朱弦不可怜。纵酒此生终得计，论文它代别为权。与君商略嵇康驾，紫气湓城在几年。
答用晦王孙
作者：王世贞
朝代：明

朱邸春风玉轸閒，能将流水落人间。毋论帝子开高阁，别与书生赋小山。南极斗寒双剑在，大江天阔片鸿还。亦知七略君家有，夜色青藜未可攀。
答舍弟敬美觐还复履江右臬任时偕余访道有遇
作者：王世贞
朝代：明

春风至自蓟门天，念尔行藏并有缘。谒帝云裾犹五色，逢真灵药更千年。章江竹马迎维楫，娄水茅龙引别筵。笑杀丰城寻紫气，于今双剑女牛边。抗疏归田计已虚，惠文重戴莫踌蹰。当空月朗从圆缺，过巘云闲任卷舒。玩世不妨身内宝，误人须辨枕中书。茅家仲弟饶供张，可道难兄去不如。
答舍弟敬美觐还复履江右臬任时偕余访道有遇·其一
作者：王世贞
朝代：明

春风至自蓟门天，念尔行藏并有缘。谒帝云裾犹五色，逢真灵药更千年。章江竹马迎维楫，娄水茅龙引别筵。笑杀丰城寻紫气，于今双剑女牛边。
答舍弟敬美觐还复履江右臬任时偕余访道有遇·其二
作者：王世贞
朝代：明

抗疏归田计已虚，惠文重戴莫踌蹰。当空月朗从圆缺，过巘云闲任卷舒。玩世不妨身内宝，误人须辨枕中书。茅家仲弟饶供张，可道难兄去不如。
答茂秦
作者：王世贞
朝代：明

漳河雪色捲飞涛，来往双鱼尺素劳。大国可能忘醴酒，故人犹自感绨袍。虚名岁月容诗损，薄禄风尘倚醉逃。莫问蓟门驱传事，不如湖海卧能高。
答茂秦
作者：王世贞
朝代：明

黄河春草白茫茫，驿使封题粲几行。争问剧辛来自赵，颇传枚乘老游梁。淮南客赋云为树，汉署鸿归月似霜。莫笑故人甘宦拙，岂容卿秩卧长杨。
答荆府樊山王以文草求订
作者：王世贞
朝代：明

时自虹光倚少微，那无物色到渔矶。人从白马看如练，诗向黄梅拟受衣。袖里泽兰愁信远，怀中荆璞怨工稀。亦知竹素千秋业，敬礼人间有是非。
答赠云仙老人兼伸鄙况
作者：王世贞
朝代：明

君侯行年三万二千日，颊如桃花发如漆。黄童口吐微妙音，素女手授希夷术。一岁两枉漓江鱼，问我容鬓今何如。毋论平子盘玉报，许授淮南鸿宝书。荷君未面伸契阔，少小酰鸡瓮中活。自入维摩不二门，肯从贤圣求解脱。
答赠张参政钦伯
作者：王世贞
朝代：明

昔领金华省，今治金华部。去携香案烟，来作冰壶雾。君身自仙骨，世岂知其故。萧洒八咏成，悠然片鸿度。汀际白蘋秋，江东彩云暮。吴兴差卑小，焉足当君慕。最后蓬莱仙，此语闻白傅。
答赠张大允文
作者：王世贞
朝代：明

老夫自解金陵棘，不贷头颅镜中白。五言长城拉攞坏，千尺糟丘干欲坼。卖身但拟作佛奴，拄口何曾问欢伯。汝父差贪子云字，世人任学廷尉客。偪侧何偪侧，蜗庐斗大聊自适。春风骀荡啼？鹠，门前剥啄劳诗邮。商声嘹亮动金石，尺素错落蟠银钩。自云于世无所求，但愿一识韩荆州。闻之白香山，何人得似张公子，两首诗轻万户侯。我意或不然，汝家故事须封留。然后归从松子游，我歌不再汝勿酬。男儿堕地各努力，出世入世俱千秋。
答赠张大允文
作者：王世贞
朝代：明
体裁：古风

老夫自解金陵棘，不贷头颅镜中白。五言长城拉攞坏，千尺糟丘干欲坼。卖身但拟作佛奴，拄口何曾问欢伯。汝父差贪子云字，世人任学廷尉客。偪侧何偪侧，蜗庐斗大聊自适。春风骀荡啼�鹠，门前剥啄劳诗邮。商声嘹亮动金石，尺素错落蟠银钩。自云于世无所求，但愿一识韩荆州。闻之白香山，何人得似张公子，两首诗轻万户侯。我意或不然，汝家故事须封留。然后归从松子游，我歌不再汝勿酬。男儿堕地各努力，出世入世俱千秋。
答赠张太学孺愿兼寄示沈嘉则屠长卿孺愿之先人为大司马公嘉则长卿俱其客且与孺愿善序其诗而不能无白首之叹故云
作者：王世贞
朝代：明

明海张司马，龙门一世师。久钦鲸力大，不尽凤毛奇。业称元方弟，名高蔡克儿。有才疑梦笔，无意仅为箕。天向金陵辟，虹从赤董垂。诸生俱避席，祭酒亦低帷。柳态犹长绪，兰心祗项斯。寄声屠与沈，须忆御膺时。
答赠戚都督二十韵
作者：王世贞
朝代：明

十年缠杀气，闽海欲沈沦。自展风云略，因窥天地仁。一餐思报主，百战肯谋身。宝剑酬心热，钱刀结侠贫。捣批期尽敌，跳荡不无神。纩挟单言转，醪投万念均。昆阳愁虎豹，充国让麒麟。梦协非熊久，恩看锡马频。重茅颁节钺，双绶绾金银。日月宽南顾，星河捧北辰。耳闻铃阁暇，手写道经新。馀力开文苑，孤怀寄酒人。忽来鸿雁色，乍与薜萝春。缟纻乡仍贵，琼瑶报未真。病馀疑管鲍，意外得雷陈。己铩抟猋翼，谁沾涸辙鳞。千秋空在掌，五岳自为邻。筐篚惭宗测，壶歌忆祭遵。几时青雀舫，相对白纶巾。颇诧为渔旧，桃花好问津。
答赠曹子大同
作者：王世贞
朝代：明

荆玉游中土，连城不复偿。武夫迫相淆，璠玙蔽其光。所以神自泣，黯然思陵阳。空谷产猗兰，无人自芬芳。菉葹群来狎，根株不相当。所以希拂拭，愿登君子堂。淮南富耆硕，曹子乃其良。渔猎六代薮，驰骋百氏场。五十困公车，六十钓沧浪。著书累万言，不博俸一囊。鹖雀暮来栖，万目呼凤凰。窃悲千秋瑞，长铩五色章。惠而好我音，携我以同行。知己何必多，寸心暴秋阳。结交何必早，岁晚见冰霜。
答赠苏鸿胪濂
作者：王世贞
朝代：明

病后时才屈指空，尊前青眼暂相同。家声自识中郎将，词笔重归小许公。宦就承明新汉月，篇成东海旧齐风。知君岂少河梁思，翘首南天有断鸿。
答赠谷明府嗣兴
作者：王世贞
朝代：明

蚤闻垂橐大江还，谢病春深薜荔关。岂为避仇之海上，欲留题句满人间。樽前白苧空矜调，镜里黄金可驻颜。我亦元龙无客礼，云门碧树许谁攀。
答钱功甫文学
作者：王世贞
朝代：明

钱郎嗜读书，巧若蜂采蜜。发而为诗歌，诵者齿流溢。余事乃临池，入品果能逸。新篇左司价，小草素师笔。三绝名总高，一贫筴安出。扫叶煨地炉，不暖悬罄室。汤药近戢身，晨昏长绕膝。无心问月旦，有口从甲乙。贻余游仙咏，白云为萧瑟。晚合方自怜，况乃清狂疾。胸际祖龙火，都焚惠施帙。握中灵蛇珠，翻从象罔失。分无英琼瑶，来美不酬一。老余东山卧，勉尔西京日。
答陆汝陈
作者：王世贞
朝代：明

朝来请急垆头眠，安得尺书置我前。中原未遮鸿雁道，沧海故发龙蛇颠。可怜国事寄肉食，欲饮山人微酒钱。跃马乘风去何限，胡为盗贼俱残年。
答陆鸣羽秀才
作者：王世贞
朝代：明

晨翮慕劲飙，夕羽眷乔林。子称烂白石，予游倦黄金。箕踞灌木阴，四野助悲吟。世才总津要，吾道甘陆沉。出处毋论迹，所希在知音。
答陈淮安玉叔
作者：王世贞
朝代：明

美人政成后，日晏但鸣琴。贻我淮南曲，兼操郢里音。调孤春雪好，寄远白云深。欲往高楼奏，应悲两地心。武昌黄鹤楼，亭亭天南陬。所少陈登卧，空令王粲游。三秋雁书至，五月梅花愁。莫作殊方语，清淮是楚州。
答陈淮安玉叔·其一
作者：王世贞
朝代：明

美人政成后，日晏但鸣琴。贻我淮南曲，兼操郢里音。调孤春雪好，寄远白云深。欲往高楼奏，应悲两地心。
答陈淮安玉叔·其二
作者：王世贞
朝代：明

武昌黄鹤楼，亭亭天南陬。所少陈登卧，空令王粲游。三秋雁书至，五月梅花愁。莫作殊方语，清淮是楚州。
答魏允中
作者：王世贞
朝代：明

邮函旦夕至，似汝尺书无。眼欲空三辅，心仍折五湖。何人充骏骨，念我报骊珠。好去连城在，秋风看过都。
答黄山人
作者：王世贞
朝代：明

少日曾闻叔度贤，过逢穷巷更萧然。挥毫秀自云霞发，裋褐名从海岳悬。此道直论千载后，微才肯任众人前。酣歌意气频开眼，冠盖长安太可怜。
答黄文选德兆
作者：王世贞
朝代：明

汉京冠盖自如虹，高枕青山道未穷。一吐雄谈倾稷下，数成新语附齐东。科头偃蹇天风合，倚杖苍茫岱色空。往往中兴名士传，知君江夏旧黄童。曾辞藻鉴卧烟霞，桃李青春尚自花。四海衣冠新启事，百年书卷旧生涯。歌风乍许吴人识，和雪谁将郢调誇。闻道里中多载酒，倘容玄草付侯芭。
答黄文选德兆·其一
作者：王世贞
朝代：明

汉京冠盖自如虹，高枕青山道未穷。一吐雄谈倾稷下，数成新语附齐东。科头偃蹇天风合，倚杖苍茫岱色空。往往中兴名士传，知君江夏旧黄童。
答黄文选德兆·其二
作者：王世贞
朝代：明

曾辞藻鉴卧烟霞，桃李青春尚自花。四海衣冠新启事，百年书卷旧生涯。歌风乍许吴人识，和雪谁将郢调誇。闻道里中多载酒，倘容玄草付侯芭。
简余德甫
作者：王世贞
朝代：明

胡为数请急，不受尚书期。药裹翻馀事，藜床扫为谁。壮心来折节，懒性失耽诗。我但携琴造，君无厌酒卮。
简茂秦
作者：王世贞
朝代：明

旷荡长安陌，飘然一老翁。壮怀千古在，衰态众人同。衣食心难尽，干戈计未工。回车竟何适，勿哭世途穷。
简茂秦
作者：王世贞
朝代：明

飘梗真难系，垂杨未可攀。君名去留外，吾道是非间。且白人前眼，凭苍客后颜。萧然一长揖，诗句满春山。
箕山行
作者：王世贞
朝代：明
体裁：乐府曲辞

唐尧厌九有，授舜中复疑。顾谓许武仲，为我一代治。对坐平阳宫，北风吹茅茨。武仲仰天笑，咄嗟长眉儿。吾宁箕山饿，如此天下安用之。富贵日以浓，志意日以移。老聃长守藏，仲尼但栖栖。前人自尊，后人愈卑。大鹏横空，鹪鹩一枝。鹓雏徘徊，误吓老鸱。所怜寂寂挂瓢意，犹有千秋清颍知。
箕山行
作者：王世贞
朝代：明

唐尧厌九有，授舜中复疑。顾谓许武仲，为我一代治。对坐平阳宫，北风吹茅茨。武仲仰天笑，咄嗟长眉儿。吾宁箕山饿，如此天下安用之。富贵日以浓，志意日以移。老聃长守藏，仲尼但栖栖。前人自尊，后人愈卑。大鹏横空，鹪鹩一枝。鹓雏徘徊，误嚇老鸱。所怜寂寂挂瓢意，犹有千秋清颍知。
管将军懋光以诖误失官其少也尝手擒舶酋麻叶壮而赠之
作者：王世贞
朝代：明

虎躯七尺腰十围，明光铁铠裼锦衣。铎槊攒刺捷若飞，手挟南蕃舶王归。中军主帅正歌舞，玉带金鱼胙茅土。十年功高心独苦，犹自低眉趋幕府。纵令东海不扬波，其若睢盱㧙挡何。一言不合文吏诃，无事抚髀思廉颇。莫斩长矛作耕耒，男儿可老新都里。区区小酋那挂齿，须缚单于报天子。蓟台万驷求空群，尚书尺一论旧勋。灞陵醉尉闻不闻，辕门大旗李将军。
精列
作者：王世贞
朝代：明

独何之，天地相雠诅，其间安得怡，其间安得怡。亮怀千秋向，焉能度一时。愿攀飞龙翼，故里以徘徊，故里以徘徊。飞龙腾天去，鳅鳝来相依，鳅鳝来相依。眸子向内生，谁为辨雄雌，谁为辨雄雌。和光同其尘，老氏我所师。金石随年销，真人旷无期。
系马峰
作者：王世贞
朝代：明

天马走长空，兹峰偶一系。万象欲现时，聊将系吾意。
素华之什六章
作者：王世贞
朝代：明
体裁：四言诗

皎皎素华，骓菼赭之。有怀清流，含沙寔夥。岂不骈衣，踧如宵裸。（一章）皎皎素丝，朱绿移之。有怀中林，窃毛寔多。岂不再餐，惄如朝饥。（二章）严霜在阳，松柏萎黄。厥材孔臧，厥遘孔戕。迷离芃芃，于彼高冈。（三章）严霜夏骄，松柏焦烧。厥谥孔乔，厥质孔夭。迷离芃芃，于彼高峣。（四章）谁堂构是恤，谁穴女墙室。谁嬿婉嘉匹，谁罗网谗疾。谓皇听卑，吞声若噎。（五章）不鹬其巢，风雨飘飖。彼人如之何，谓子哓哓。鸡鸣永矣，东方未晁。（六章）
紫云亭
作者：王世贞
朝代：明

日帝流光射后庭，紫云千古尚名亭。还应独饱阴符句，大赤天中一将星。
紫盖峰
作者：王世贞
朝代：明

飞符霹雳走逡巡，玉节珠幡总不真。若说古来蛇虎饭，不知何限谪仙人。
紫霄峰
作者：王世贞
朝代：明

千崖过雨欲黄昏，钟鼓朝真未掩门。自是此峰饶紫气，不关曾著五千言。
繇塞外归夜宿城西遇子相有作
作者：王世贞
朝代：明

大漠风尘使者回，片虹秋色故人来。高歌骤立荆卿发，万事都深阮籍杯。闻道江湖新逐客，却论天地故怜才。誇君并马邢襄道，彩笔参差太麓开。
约于鳞游西山不至
作者：王世贞
朝代：明

就约神飞动，青云未易窥。岂无堪并马，只是自吟诗。物态吾宁薄，山灵尔向知。转应疑夙昔，风雨太行期。
约周公瑕隐君汤沈二比部袁右军陆山人齐王孙游清凉寺阻雨不克登台小饮方丈作
作者：王世贞
朝代：明

冲雨无繇叩上方，一尊聊溷远公房。坐来薜荔时添润，斋罢茵蔯尚送香。未借文殊新色界，从呼冠达古轮王。诸贤蜡屐知无恙，天眼应为取次偿。
约圃杂咏五首 其一 媚清轩
作者：王世贞
朝代：明

绿筱媚清涟，清涟媚绿筱。水竹两相媚，于中寄吾傲。
约圃杂咏五首 其三 烟鬟亭
作者：王世贞
朝代：明

暝色团一丘，炊烟四无际。如入法华境，面面青螺髻。
约圃杂咏五首 其二 玉鳞馆
作者：王世贞
朝代：明

夭矫五苍龙，一夜化为玉。欲乘向瑶池，懒不代吾足。
约圃杂咏五首 其五 适我轩
作者：王世贞
朝代：明

于我既已适，于彼宁参差。惟当慕落际，我适彼不知。
约圃杂咏五首 其四 欣托庐
作者：王世贞
朝代：明

竹为众鸟欣，庐亦吾所爱。不作物我观，彼此两无碍。
约圃杂咏五首·媚清轩
作者：王世贞
朝代：明

绿筱媚清涟，清涟媚绿筱。水竹两相媚，于中寄吾傲。夭矫五苍龙，一夜化为玉。欲乘向瑶池，懒不代吾足。暝色团一丘，炊烟四无际。如入法华境，面面青螺髻。竹为众鸟欣，庐亦吾所爱。不作物我观，彼此两无碍。于我既已适，于彼宁参差。惟当慕落际，我适彼不知。
纪戊午正月李公事有感
作者：王世贞
朝代：明

变态风云伏，精灵日月移。盖棺终不定，前席竟无期。画地身从入，呼天听每迟。如逢九泉辙，倘可问袁丝。岂谓夔龙席，翻然百态生。何人善阴中，为尔出阳惊。骠骑新门客，尚书旧履声。君恩与朋好，愁绝向谁明。荣悴一身竟，吹嘘万象过。望恩人自失，分泪客谁多。迹削施蒿薤，魂归恼薜萝。闽江自清绝，不接沅湘波。半面坊门识，私庭迹有无。亦知求骏骨，或拟下鹓雏。名玷山公草，心违孺子刍。平生国士意，落落满江湖。
纪戊午正月李公事有感·其一
作者：王世贞
朝代：明

变态风云伏，精灵日月移。盖棺终不定，前席竟无期。画地身从入，呼天听每迟。如逢九泉辙，倘可问袁丝。
纪戊午正月李公事有感·其四
作者：王世贞
朝代：明

半面坊门识，私庭迹有无。亦知求骏骨，或拟下鹓雏。名玷山公草，心违孺子刍。平生国士意，落落满江湖。
纪戊午正月李公事有感其三
作者：王世贞
朝代：明
体裁：五言律诗

荣悴一身竟，吹嘘万象过。望恩人自失，分泪客谁多。迹削施蒿薤，魂归恼薜萝。闽江自清绝，不接沅湘波。
纪戊午正月李公事有感其二
作者：王世贞
朝代：明
体裁：五言律诗

岂谓夔龙席，翻然百态生。何人善阴中，为尔出阳惊。骠骑新门客，尚书旧履声。君恩与朋好，愁绝向谁明。
纯甫丈与元驭兄弟及仲氏敬美善见访投赠俱有四王之目既感且惭聊此答谢
作者：王世贞
朝代：明

江东阀阅仅相望，二耦才名吾敢当。久向蜀州输五短，祇如京兆数三王。何山自显人安在，慧地初更姓亦忘。况拟岁朝焚笔砚，可余新论报中郎。
纯甫沈丈将过岭南贻诗见赠率尔奉酬一律
作者：王世贞
朝代：明

万死投荒不自嗟，片鸿惊我白鸥沙。神交岂必从倾盖，身在何须复顾家。过岭清霜披瘴色，怀人古戍有梅花。江山处处皆文苑，莫遣穷愁负岁华。
纵步摄山颇穷名胜有作
作者：王世贞
朝代：明

兹山实灵秀，茀郁如团伞。窈窕隙日穿，芊眠泄云散。忍草屐不妨，名药囊堪满。涌瀵胜垂乳，迭石疑丛卵。易窥法王像，难迹征君馆。忽有岩梅发，如逢胜流款。酌水当醴觞，抚松韵清管。日昃不知归，焉顾足力短。明发望台城，戒徒心更缓。
练川篇四首赠朱嘉定入觐
作者：王世贞
朝代：明

练川虽鉴发，宁比令君明。不浅缁衣好，偏深白屋情。万人纷雨泣，孤舄受风轻。我欲摅银管，谁同循吏名。爱汝朝天艗，飘飖凌紫氛。都无压载石，但有送穷文。竹马能相候，歌骊讵忍闻。练川虽彻底，清定不如君。练川九里润，犹让令君仁。去作千家泪，来为万井春。官安道州拙，客诵莱芜贫。眼底诸黄绶，畴无愧古人。府主无何我，朝贤一任疏。此行仍上考，圣帝必亲除。具以春秋对，毋烦城旦书。练川多诘曲，直恐未君如。
练川篇四首赠朱嘉定入觐·其一
作者：王世贞
朝代：明

练川虽鉴发，宁比令君明。不浅缁衣好，偏深白屋情。万人纷雨泣，孤舄受风轻。我欲摅银管，谁同循吏名。
练川篇四首赠朱嘉定入觐·其三
作者：王世贞
朝代：明

练川九里润，犹让令君仁。去作千家泪，来为万井春。官安道州拙，客诵莱芜贫。眼底诸黄绶，畴无愧古人。
练川篇四首赠朱嘉定入觐·其二
作者：王世贞
朝代：明

爱汝朝天艗，飘飖凌紫氛。都无压载石，但有送穷文。竹马能相候，歌骊讵忍闻。练川虽彻底，清定不如君。
练川篇四首赠朱嘉定入觐·其四
作者：王世贞
朝代：明

府主无何我，朝贤一任疏。此行仍上考，圣帝必亲除。具以春秋对，毋烦城旦书。练川多诘曲，直恐未君如。
终风之什四章
作者：王世贞
朝代：明
体裁：四言诗

终风自西，零雨其丝。灼灼夭桃，惄如其离。彼一而离，此胡不睽。（一章）终风自北，零雨其羃。灼灼夭桃，頖如其拆。彼一而拆，此胡不忒。（二章）泽有王鴡，原有雉兮。耿兮鸷兮，以游以厉兮，庶予契兮。（三章）原有鳼泽，有阳鱎兮。淫兮恌兮，以泳以翱兮，毋予挠兮。（四章）
经功德废寺
作者：王世贞
朝代：明

古寺逢人语，宣皇御辇过。散香群帝下，迎跸万灵呵。水束蟠丹砌，虹垂饮碧萝。雕梁扶日月，绣障拥山河。果失阿罗汉，缘空窣堵波。嘶鸣来白马，剥凿怅青螺。赐额苔全卧，残碑两自磨。棁龙阴吐甲，壁刹暮扬戈。佛坐狐禅倨，僧房鸟迹多。化城归一劫，净土让诸魔。函舌惊珠梵，泉音想玉珂。低昂人代有，生灭竟如何。
经封丘记故尉高适诗有作
作者：王世贞
朝代：明
体裁：古风

我行长夏之封丘，红尘罨汗汗不流。东邻苦酒苦于药，西舍浊醪浊似油。马头黄绶令勿跪，恐有当时高蜀州。拜迎官长亦细事，鞭挞黎庶将何求。一官大小各有味，不置齿舌应即休。诸君异日但北首，看我归骑凌清秋。
经师朱教谕先生八十寿言
作者：王世贞
朝代：明

仍栖故垒学庚桑，书带沿阶薜荔墙。老去朱颜犹自王，少来青眼或能方。西河旧忆经生业，北面谁当弟子行。偶为敲针一垂钓，不将余日向文王。
经彭泽有怀陶公
作者：王世贞
朝代：明

陶公辞彭泽，亦复聊其生。磬折岂足劳，而以事躬耕。安能如旅葵，百谷产中庭。鼎鼎百年内，贵在愿与并。浊醪佐新诗，聊以娱性灵。偶然获为人，偶获千载名。名者自随之，获者安所营。窃窥逸民言，令人愧浮荣。
结交行寄赠于鳞诸子
作者：王世贞
朝代：明

自从管鲍不复见，天下黄金斗胶漆。往者吾过翟公门，其雀可罗树萧瑟。时来肯怕贫贱讥，势去还将姓名失。吾侪此聚若有神，骊珠荧荧夜光溢。但忆论文碣石空，宁知凿窍高天嫉。即今偪侧荒城畔，残月犹明梦回室。饥鸢冻鸱慰相语，丹凤哀呼问其匹。淮南万木迎风愁，浮云淡沲寒不收。凭高四顾乏羽翼，要使黄河西北流。
结客少年场行
作者：王世贞
朝代：明

骢马玉连钱，流苏障泥玛瑙鞭。经过五陵畔，结客多少年。如渑之酒倾肯惜，突兀黄金若山积。散尽姓名都不问，肝胆但许英雄识。扶风夜深雪花白，手提人头刎君侧。为君报雠身并掷，细看乃是当时客。君不见东家钱刀坐朱紫，魏其为朝武安夕，如此结交竟何益。
结袜子歌
作者：王世贞
朝代：明

小吏摩足日，腐儒结袜时。张家两伧父，不复顾腰肢。博得公卿名，且为帝王知。男儿事事仗人口，安用区区七尺为。自斟自咏自老死，从他门外浮云驰。
续五子篇 其一 阳曲王道行
作者：王世贞
朝代：明

明辅瑚琏姿，清芬溢其齿。二十典方州，三十赐金紫。虽负循吏声，雅非中所喜。魔来付禅观，战胜归名理。馀事乃及诗，亦方开元轨。贻君山林日，朗旷自此始。
续五子篇 其三 岭南黎民表
作者：王世贞
朝代：明

昔余客招提，黄鹄为徘徊。五子临乖隔，黎生翩然来。方响入丝桐，所奏靡不谐。濩落金马门，骊龙狎其颏。非无蛾眉妒，隐酒不见猜。和光同其尘，老氏我所推。
续五子篇 其二 魏郡石星
作者：王世贞
朝代：明

石生昔抗章，攀天动星辰。芬芳一世间，谁能不见亲。论交须论晚，辨材须辨真。肺腑一相披，灼然世无人。未央郁造霄，赖子表嶙峋。慨焉念漳流，沦没连城珍。
续五子篇 其五 虞邑赵用贤
作者：王世贞
朝代：明

子师名家隽，出入珠玉府。所获岂不赢，而以求真与。将无一时屈，所伸在千古。寸铁宁不顽，连城繇兹睹。入夜必自光，勖子无轻吐。秦人已睥睨，荆人犹龃龉。
续五子篇 其四 豫章朱多煃
作者：王世贞
朝代：明

骥足有八荒，惜哉枥中老。王孙负奇气，少即成潦倒。幸无诗书禁，千古恣搜讨。窘回长沙袖，迂逐淮南宝。俯仰宇宙间，局如束湿草。富贵非所求，令名良自保。
续五子篇·阳曲王道行
作者：王世贞
朝代：明

明辅瑚琏姿，清芬溢其齿。二十典方州，三十赐金紫。虽负循吏声，雅非中所喜。魔来付禅观，战胜归名理。馀事乃及诗，亦方开元轨。贻君山林日，朗旷自此始。石生昔抗章，攀天动星辰。芬芳一世间，谁能不见亲。论交须论晚，辨材须辨真。肺腑一相披，灼然世无人。未央郁造霄，赖子表嶙峋。慨焉念漳流，沦没连城珍。昔余客招提，黄鹄为徘徊。五子临乖隔，黎生翩然来。方响入丝桐，所奏靡不谐。濩落金马门，骊龙狎其颏。非无蛾眉妒，隐酒不见猜。和光同其尘，老氏我所推。骥足有八荒，惜哉枥中老。王孙负奇气，少即成潦倒。幸无诗书禁，千古恣搜讨。窘回长沙袖，迂逐淮南宝。俯仰宇宙间，局如束湿草。富贵非所求，令名良自保。子师名家隽，出入珠玉府。所获岂不赢，而以求真与。将无一时屈，所伸在千古。寸铁宁不顽，连城繇兹睹。入夜必自光，勖子无轻吐。秦人已睥睨，荆人犹龃龉。
维夏之什四章
作者：王世贞
朝代：明
体裁：四言诗

维夏有霰，冬则雷兮。赫彼灵台，猰㺄来兮，血人于隈兮。（一章）维夏有雹，冬则烧兮。赫彼阿阁，䲭枭遨兮，食母于筄兮。（二章）人之血也，菑其所也。母之食也，谁育女也。麟逝于碛，凤翔于野。彼苍者何。（三章）人之血也，人之菑也。母之食也，育汝谁也。麟戢其趾，凤揫其仪。彼苍者何。（四章）
维扬过丁户部有赠
作者：王世贞
朝代：明

与君三日话连床，江左风流共一方。再入嘉隆循吏传，两为南北度支郎。弦中白雪心孤赏，座里春风客对忘。若忆陈王欢怨句，先朝姓字雅相当。
维扬遇吴明卿舍人汎舟夜酌
作者：王世贞
朝代：明

簪笔晨辞出帝都，相逢白雪满长途。当年别思堪今古，此夕狂歌更有无。隋苑鹊声翻禁柳，邗沟月色破平芜。酒阑忽忆山中客，击筑歔欷调转孤。
维旄之什六章
作者：王世贞
朝代：明

维旄茀蓠，在泽之湄。子来自燕，于以将睽。维旄茀荟，在泽之涘。予之来邢，于以将贽。既觏则降，胡惙其忧。河岳中移，两曜不仇。白驹既餔，云何不辕。裳衣在躬，启明流天。虽有餔浆，无裨渴饥。岂鲜弟昆，在生则依。安能离形，与子周还。优哉游哉，庶以愉年。
维旄之什六章
作者：王世贞
朝代：明
体裁：四言诗

维旄茀蓠，在泽之湄。子来自燕，于以将睽。（一章）维旄茀荟，在泽之涘。予之来邢，于以将贽。（二章）既觏则降，胡惙其忧。河岳中移，两曜不仇。（三章）白驹既餔，云何不辕。裳衣在躬，启明流天。（四章）虽有餔浆，无裨渴饥。岂鲜弟昆，在生则依。（五章）安能离形，与子周还。优哉游哉，庶以愉年。（六章）
维邑之什八章
作者：王世贞
朝代：明
体裁：四言诗

维邑之阳，有龙其冈。畴布厥庆，侯曾子良，以邑敉宁。（一章）维邑之厓，有龙其泜。畴霈厥施，侯曾惠釐，以邑永和。（二章）番番黄叟，共洁瀡脩。爰荐于侯，侯实鞠育汝，汝祢汝父。（三章）粲粲门子，共洁脩瀡。爰用侯祀，侯鞠育汝父，汝格汝祖。（四章）甘棠在国，其叶薿薿。畴忍摧之，匪惟勿摧，又护培之。（五章）甘棠在宫，其盖童童。畴忍剪之，匪惟勿剪，又护衍之。（六章）汝祖汝父，其德不远，夫是以勿摧剪。之孙之子，其闻弥显，夫是以培衍。（七章）蜀绩猗隆，郢德猗丰，我怀二邦敢用。规于裔孙甫，衮衣西土，绳其祖武。（八章）
绿尊草堂为沈君赋
作者：王世贞
朝代：明

君是休文裔，忘忧祇绿尊。飞花翻作径，野竹自为藩。客有携琴过，童知荷锸言。壮心燕市酒，相对共销魂。
绿筠窝卷歌
作者：王世贞
朝代：明

华翁之窝字绿筠，第云不可无此君。手种淇园三万个，一一青含太古文。龙鳞陡擘谷后雨，凤尾直破松梢云。为君传神者谁氏，醉沈淋漓走元气。敲戛犹馀金石音，纵横不见龙蛇字。此君与翁俱有孙，琅玕肯让吾家门。夹池檀栾借馀润，茂林风流依旧论。阿戎昔作童子游，把臂三日山中留。卷头虽失王大令，眼底复得文湖州。文君妙手称三绝，墨池片片墨琼屑。已教春雪擅前贤，况是秋霜同晚节。此图再更人再徂，恍然若对黄公垆。未穷尘代沧桑事，嵇阮于今不可呼。
缇帅左都督麻城刘公贻书慰存且有名香佳扇之贶七言排律二十四句志谢
作者：王世贞
朝代：明

春明祖道近黄昏，怅别殷勤款款言。十载鹿门余偃息，九霄羊角尔腾鶱。藉令东第通侯贵，谁似南衙太尉尊。直有诗书绳祖武，长将肝胆答君恩。朝霞剪赐宫袍丽，冬日聆传圣语温。竞病句夸曹左卫，衣冠祸解窦城门。三台不隔江湖梦，一壑翻劳霄汉论。地远菰芦难物色，天空鸿雁有音存。扇从巴蜀能蠲暑，香自西戎解返魂。稍觉枯鱼贪涸辙，居然病鹤怕乘轩。为圭为鼠同称璞，如蚁如山总字鲲。公辈长年扶日月，老夫余息任乾坤。
缥缈楼背沿涧与后山对度青虹桥登平台
作者：王世贞
朝代：明
体裁：古风

老夫独眺缥缈楼，以西月台月如霰。虞山细吐一抹青，娄水横拖千尺练。兴阑欲就北窗眠，无那群奇故相荐。大峰小峰玉齿齿，桃花杏花霞片片。已看虥猫出奋迅，忽有�蝀垂蜿蜒。洞庭西顶淹水宿，天台石梁苦头旋。枋榆亦自足逍遥，何妨一日登一遍。
缥缈楼背沿涧与后山对度青虹桥登平台
作者：王世贞
朝代：明

老夫独眺缥缈楼，以西站台月如霰。虞山细吐一抹青，娄水横拖千尺练。兴阑欲就北窗眠，无那群奇故相荐。大峰小峰玉齿齿，桃花杏花霞片片。已看虥猫出奋迅，忽有？蝀垂蜿蜒。洞庭西顶淹水宿，天台石梁苦头旋。枋榆亦自足逍遥，何妨一日登一遍。
罄室先生为月泉上人画一锡一钵聊成短赠
作者：王世贞
朝代：明

道人杖一锡，一钵复随缘。钵中贮秋月，锡底飞寒泉。警鹤有时响，收龙都静眠。但令无挂碍，不爱辟支禅。
罢官杂言则鲍明远体十章
作者：王世贞
朝代：明

肃肃南山松，本不畏雪霜。东家牛羊西家斧，剥琢憔悴令人伤。丈夫四十彊乃仕，我今三十四还乡。非因倦游恋丘壑，直是家难谢冠裳。邻里老翁怪我红颜未凋歇，前劝葡萄美酒玻璃觞。再拜谢老翁，我今有酒不敢尝。胸中珠玑十二斛，斛斛十黄金。欲吐复摧藏，留照男儿一寸心。丰城宝剑如得出，改作镰刈向长林。梁王太傅三十三，日夜掩泣向重原。我今幸加一日长，罢官归去复何言。南山谷头一种兰，获免剪刈愁霜寒。折置怀袖中，虽云枯槁香未残。千秋意气尽今日，别有长技出人端。请看樊郦绛灌竟谁在，曲肱蔬食不足叹。东家请急归，骊驹玉勒多光辉。西家乞骸还，秋风尽买南山田。我今遘家难，仓皇荷恩休。囊中俸钱支取尽，明年要典鹔鹴裘。男儿有身饥亦可，恨不饱杀安昌侯。昔时骑羊总角儿，三三两两诵书诗。颜衰鬓秃不称意，犹挟残编乞有司。人生欲官不可得，问我得官胡弃之。六月绣襦绮袷黄金胄，行人拍手好威仪。与君谈苦君未信，请君自衣还自知。今我对酒哽咽不能饮，诸君且为尽一觞。南山耿雉入兔网，北山甜李代桃僵。直弦曲钩那足问，齐竽赵瑟不相当。少年读书数万字，一字不入五侯七贵场。孔家熙先悔作贼，三十左右尚书郎。昨日罢官归，今日度关梁。关吏喧呼前致诘，胡不倾倒书生囊。磬折听讥征，一一为奉偿。僮仆面如土，怨我鱼服不自量。我今舍此欲何服，金带错莫无精光。诸君但怨莫相就，养鸡牧豕正仓忙。东船少年破衣不掩胫，秋风肃肃皮肉冷。昨者蒲博胜十钱，从朝欢呼迫至暝。西船老翁紫衣何赫奕，七十悬车二千石。少儿恩请未授官，日日抚髀长太息。人生悲喜宁有穷，老翁冉冉向下舂，但令少年作老翁。饮用葡萄九酝清泠之美酒，焚用都梁百和旖旎之妙香。骑用金錽流铃蹑恍之宛马，坐用垂苏浑银平脱之胡床。博场姬馆使意气，东郊南陌争辉光。顾谓竖儒子安用，终日仰面看屋梁。胸中贮书千万卷，两人担将瘗北邙。爰居海上来，飞至鲁东门，鸣钟击鼓奏牺尊。低头结嗉不能饮，哀鸣踯躅欲有言。温沂寒泗有息壤，区区饮啄自生存。女家司寇接淅就长道，何不留置明堂享清庙。于嗟三卿太草草，可以人而不如鸟。君不见汉班姬，增成避宠时，团扇掩泣秋萤低。银床象簟一半冷，绮户寂历流蛛丝。此时飞燕在昭阳，君王一身尚不足，赤凤飞来燕侍郎。十五吹箫庆安世，寻常掣履冯无方。长安道上黄金偏，但至西坊甲第不复前。竖儒杖头挑一钱，亦足买醉春风颠，我今无言君且眠。
罢官杂言则鲍明远体十章·其一
作者：王世贞
朝代：明

肃肃南山松，本不畏雪霜。东家牛羊西家斧，剥琢憔悴令人伤。丈夫四十彊乃仕，我今三十四还乡。非因倦游恋丘壑，直是家难谢冠裳。邻里老翁怪我红颜未凋歇，前劝葡萄美酒玻璃觞。再拜谢老翁，我今有酒不敢尝。胸中珠玑十二斛，斛斛十黄金。欲吐复摧藏，留照男儿一寸心。丰城宝剑如得出，改作镰刈向长林。
罢官杂言则鲍明远体十章其七
作者：王世贞
朝代：明
体裁：古风

东船少年破衣不掩胫，秋风肃肃皮肉冷。昨者蒲博胜十钱，从朝欢呼迫至暝。西船老翁紫衣何赫奕，七十悬车二千石。少儿恩请未授官，日日抚髀长太息。人生悲喜宁有穷，老翁冉冉向下舂，但令少年作老翁。
罢官杂言则鲍明远体十章其三
作者：王世贞
朝代：明
体裁：古风

东家请急归，骊驹玉勒多光辉。西家乞骸还，秋风尽买南山田。我今遘家难，仓皇荷恩休。囊中俸钱支取尽，明年要典鹔鹴裘。男儿有身饥亦可，恨不饱杀安昌侯。
罢官杂言则鲍明远体十章其九
作者：王世贞
朝代：明
体裁：古风

爰居海上来，飞至鲁东门，鸣钟击鼓奏牺尊。低头结嗉不能饮，哀鸣踯躅欲有言。温沂寒泗有息壤，区区饮啄自生存。女家司寇接淅就长道，何不留置明堂享清庙。于嗟三卿太草草，可以人而不如鸟。
罢官杂言则鲍明远体十章其二
作者：王世贞
朝代：明
体裁：古风

梁王太傅三十三，日夜掩泣向重原。我今幸加一日长，罢官归去复何言。南山谷头一种兰，获免剪刈愁霜寒。折置怀袖中，虽云枯槁香未残。千秋意气尽今日，别有长技出人端。请看樊郦绛灌竟谁在，曲肱蔬食不足叹。
罢官杂言则鲍明远体十章其五
作者：王世贞
朝代：明
体裁：古风

今我对酒哽咽不能饮，诸君且为尽一觞。南山耿雉入兔网，北山甜李代桃僵。直弦曲钩那足问，齐竽赵瑟不相当。少年读书数万字，一字不入五侯七贵场。孔家熙先悔作贼，三十左右尚书郎。
罢官杂言则鲍明远体十章其八
作者：王世贞
朝代：明
体裁：诗

饮用葡萄九酝清泠之美酒，焚用都梁百和旖旎之妙香。骑用金錽流铃蹑恍之宛马，坐用垂苏浑银平脱之胡床。博场姬馆使意气，东郊南陌争辉光。顾谓竖儒子安用，终日仰面看屋梁。胸中贮书千万卷，两人担将瘗北邙。
罢官杂言则鲍明远体十章其六
作者：王世贞
朝代：明
体裁：古风

昨日罢官归，今日度关梁。关吏喧呼前致诘，胡不倾倒书生囊。磬折听讥征，一一为奉偿。僮仆面如土，怨我鱼服不自量。我今舍此欲何服，金带错莫无精光。诸君但怨莫相就，养鸡牧豕正仓忙。
罢官杂言则鲍明远体十章其十
作者：王世贞
朝代：明
体裁：古风

君不见汉班姬，增成避宠时，团扇掩泣秋萤低。银床象簟一半冷，绮户寂历流蛛丝。此时飞燕在昭阳，君王一身尚不足，赤凤飞来燕侍郎。十五吹箫庆安世，寻常掣履冯无方。长安道上黄金偏，但至西坊甲第不复前。竖儒杖头挑一钱，亦足买醉春风颠，我今无言君且眠。
罢官杂言则鲍明远体十章其四
作者：王世贞
朝代：明
体裁：古风

昔时骑羊总角儿，三三两两诵书诗。颜衰鬓秃不称意，犹挟残编乞有司。人生欲官不可得，问我得官胡弃之。六月绣襦绮袷黄金胄，行人拍手好威仪。与君谈苦君未信，请君自衣还自知。
置酒行
作者：王世贞
朝代：明

置酒高堂上，乐声惨不发。手抱三鹍弦，檀槽如秋月。此乐名为谁，言是胡中出。本以写哀思，云何虞宾客。听曲各称好，竟令沈怀郁。繁响赴流光，悠悠逝仓卒。末坐而楚衣，一听三叹息。
署中槐树摇落有感
作者：王世贞
朝代：明

婆娑两槐树，生意若无冯。明月不相媚，朔风时见陵。枝寒过倦鸟，影瘦入残灯。为寄云烟道，春来倘郁蒸。
署中独酌先后共得十首颇有白家门风不足存也
作者：王世贞
朝代：明

醉即高眠醒便歌，世人无计奈吾何。一飧鱼菜欣然饱，双眼莺花到处多。梦里乾坤谁束缚，閒中风月任差科。唯馀气习消难尽，强半陈编与耗磨。九十韶光半已孤，揽衣推枕自支吾。诗名不傍新诗长，酒病全须浊酒扶。漫笑吴儿书咄咄，虚劳赵女和乌乌。蒸酥细薤香粳饭，为问先生得也无。北风黄叶拥柴关，扪腹徐行且任閒。谁把一麾留白日，仍将七尺施青山。玉门都护求归印，司马江州泣赐环。何似蟹螯依右手，拍浮长在酒船间。五熊幡底绿沈枪，紫绶双垂琥珀光。未转头时空合闹，才开眼处自禁当。仪秦岂必谋终日，刘项都来戏一场。此际青天殊欠稳，莼鲈秋思两茫茫。我是经行旧比丘，曾参龙象度春秋。修时早被魔心打，到处还将宿业酬。一刹那间过幻迹，百由旬里遍穷愁。何当收拾无生后，涧底桃花水任流。候吏声参散晚衙，忙呼稚子作生涯。月台先扫堪眠石，风径还收乍堕花。官印斜封桑落酒，乡书远寄谷前茶。青丝翠管非吾事，独酌狂吟兴未赊。点检平生剧可怜，还从束发滞幽燕。看云桂树惭高隐，走马章台负少年。依旧青霄偏燕颔，不教明月试龙泉。传闻上界多官府，倘似人间亦杳然。二八眉鸦旧出群，罗衫斜絓蔼兰薰。弓弓窄窄双窝玉，袅袅亭亭一片云。曾为催花烦羯鼓，时因斗草涴湘裙。而今抛掷同秋槁，可向阳台梦里闻。夜窗无语一灯前，南斗阑干北斗悬。数尽蛾眉何处隐，笑来鸡肋尽堪捐。酒徒频劝眠千日，禅伯相要坐九年。此事甚难吾不会，且将双屐了残缘。方床细簟少尘埃，午倦抛书蝶使催。蕉影瞢腾勾暂住，竹声敲戛唤仍回。主盟风月应谁让，领略江湖未有才。看尽落花无一事，自支铛足煮新醅。
署中独酌先后共得十首颇有白家门风不足存也·其一
作者：王世贞
朝代：明

醉即高眠醒便歌，世人无计奈吾何。一飧鱼菜欣然饱，双眼莺花到处多。梦里乾坤谁束缚，閒中风月任差科。唯馀气习消难尽，强半陈编与耗磨。
署中独酌先后共得十首颇有白家门风不足存也其七
作者：王世贞
朝代：明
体裁：七言律诗

点检平生剧可怜，还从束发滞幽燕。看云桂树惭高隐，走马章台负少年。依旧青霄偏燕颔，不教明月试龙泉。传闻上界多官府，倘似人间亦杳然。
署中独酌先后共得十首颇有白家门风不足存也其三
作者：王世贞
朝代：明
体裁：七言律诗

北风黄叶拥柴关，扪腹徐行且任閒。谁把一麾留白日，仍将七尺施青山。玉门都护求归印，司马江州泣赐环。何似蟹螯依右手，拍浮长在酒船间。
署中独酌先后共得十首颇有白家门风不足存也其九
作者：王世贞
朝代：明
体裁：七言律诗

夜窗无语一灯前，南斗阑干北斗悬。数尽蛾眉何处隐，笑来鸡肋尽堪捐。酒徒频劝眠千日，禅伯相要坐九年。此事甚难吾不会，且将双屐了残缘。
署中独酌先后共得十首颇有白家门风不足存也其二
作者：王世贞
朝代：明
体裁：七言律诗

九十韶光半已孤，揽衣推枕自支吾。诗名不傍新诗长，酒病全须浊酒扶。漫笑吴儿书咄咄，虚劳赵女和乌乌。蒸酥细薤香粳饭，为问先生得也无。
署中独酌先后共得十首颇有白家门风不足存也其五
作者：王世贞
朝代：明
体裁：七言律诗

我是经行旧比丘，曾参龙象度春秋。修时早被魔心打，到处还将宿业酬。一刹那间过幻迹，百由旬里遍穷愁。何当收拾无生后，涧底桃花水任流。
署中独酌先后共得十首颇有白家门风不足存也其八
作者：王世贞
朝代：明
体裁：七言律诗

二八眉鸦旧出群，罗衫斜絓蔼兰薰。弓弓窄窄双窝玉，袅袅亭亭一片云。曾为催花烦羯鼓，时因斗草涴湘裙。而今抛掷同秋槁，可向阳台梦里闻。
署中独酌先后共得十首颇有白家门风不足存也其六
作者：王世贞
朝代：明
体裁：七言律诗

候吏声参散晚衙，忙呼稚子作生涯。月台先扫堪眠石，风径还收乍堕花。官印斜封桑落酒，乡书远寄谷前茶。青丝翠管非吾事，独酌狂吟兴未赊。
署中独酌先后共得十首颇有白家门风不足存也其十
作者：王世贞
朝代：明
体裁：七言律诗

方床细簟少尘埃，午倦抛书蝶使催。蕉影瞢腾勾暂住，竹声敲戛唤仍回。主盟风月应谁让，领略江湖未有才。看尽落花无一事，自支铛足煮新醅。
署中独酌先后共得十首颇有白家门风不足存也其四
作者：王世贞
朝代：明
体裁：七言律诗

五熊幡底绿沈枪，紫绶双垂琥珀光。未转头时空合闹，才开眼处自禁当。仪秦岂必谋终日，刘项都来戏一场。此际青天殊欠稳，莼鲈秋思两茫茫。
群盗
作者：王世贞
朝代：明

赤子吾焉忍，兵戈见绿林。横行锋可近，不杀意仍深。江海思骸骨，朝廷问腹心。谁云大臣在，家国共沾襟。天遣文安盗，狼山一夕风。深恩是先帝，急难有群公。身世吾何晚，乾坤事未穷。岂堪辽左戍，吹角月明中。
群盗·其一
作者：王世贞
朝代：明

赤子吾焉忍，兵戈见绿林。横行锋可近，不杀意仍深。江海思骸骨，朝廷问腹心。谁云大臣在，家国共沾襟。
群盗·其二
作者：王世贞
朝代：明

天遣文安盗，狼山一夕风。深恩是先帝，急难有群公。身世吾何晚，乾坤事未穷。岂堪辽左戍，吹角月明中。
翁中丞南巡歌
作者：王世贞
朝代：明

自公之昔除烦苛，规调如山刍粟多。居人渐徙虎豹穴，大海欲戢鲸鲵波。片言龃龉辄投劾，安石不出苍生何。归来束书四壁立，岂有蜡屐双青蛾。若耶若镜不足钓，抱膝时时闻啸歌。夷德虽轻犹未厌，以兹颇晚山公荐。西汎三江奏春雪，南驰五岭开炎霰。汉筴恒馀圮上编，齐书尚郁聊成箭。今年五月天山定，圣主推轮飞六传。中丞獬廌铁作冠，宣室麒麟玉为殿。轻裘缓带来东吴，妖氛却扫旄头孤。星辰莽动铁如意，风雨长鸣金仆姑。拊循三军挟貉纩，惕息诸将昂虬须。馀皇万艘？驱叶，组练千重霜剪芜。南越王头挂大白，马蹄扑簌累夷俘。儿童抛弃竹马拜，父老不用藜杖扶。我公五载犹一夕，鬓发全无半茎白。寇恂谁借留河内，李晟天生为社稷。露章日夜走长安，竹宫祠釐动颜色。御史趣刻蟠螭印，丞相且画交龙敕。若若双垂绶青紫，万户侯兼二千石。牙璋不动画戟横，朱幡映夺沧浪清。此时王生一游客，步入辕门人尽惊。愿为十日布衣饮，客星倒据三台明。何人可当虚左席，扪腹无踰于此生。孟坚好推勒石颂，仲宣愧杀从军行。公犹未发我未去，丈夫有志事竟成。大鹏尺鴳各有适，不废万古俱垂名。
翁中丞南巡歌
作者：王世贞
朝代：明
体裁：古风

自公之昔除烦苛，规调如山刍粟多。居人渐徙虎豹穴，大海欲戢鲸鲵波。片言龃龉辄投劾，安石不出苍生何。归来束书四壁立，岂有蜡屐双青蛾。若耶若镜不足钓，抱膝时时闻啸歌。夷德虽轻犹未厌，以兹颇晚山公荐。西汎三江奏春雪，南驰五岭开炎霰。汉筴恒馀圮上编，齐书尚郁聊成箭。今年五月天山定，圣主推轮飞六传。中丞獬廌铁作冠，宣室麒麟玉为殿。轻裘缓带来东吴，妖氛却扫旄头孤。星辰莽动铁如意，风雨长鸣金仆姑。拊循三军挟貉纩，惕息诸将昂虬须。馀皇万艘�驱叶，组练千重霜剪芜。南越王头挂大白，马蹄扑簌累夷俘。儿童抛弃竹马拜，父老不用藜杖扶。我公五载犹一夕，鬓发全无半茎白。寇恂谁借留河内，李晟天生为社稷。露章日夜走长安，竹宫祠釐动颜色。御史趣刻蟠螭印，丞相且画交龙敕。若若双垂绶青紫，万户侯兼二千石。牙璋不动画戟横，朱幡映夺沧浪清。此时王生一游客，步入辕门人尽惊。愿为十日布衣饮，客星倒据三台明。何人可当虚左席，扪腹无踰于此生。孟坚好推勒石颂，仲宣愧杀从军行。公犹未发我未去，丈夫有志事竟成。大鹏尺鴳各有适，不废万古俱垂名。
翳乐
作者：王世贞
朝代：明

百淬扬州水，秦王照胆铜。欢今心意变，不将持赠侬。
考绩至淮闻有大司寇之命便道抵家即事有感
作者：王世贞
朝代：明

移官赐沐帝恩私，展转翻成触绪悲。万目畏传鸿雁句，棘心愁听鹡鸰诗。空矜昼锦东归日，况值宵衣南顾时。八座纵荣那足羡，秋风不贷鬓边丝。文犀为带鹤为衣，共诧尚书天上归。华发镜中差自狎，故人杯底骤成非。贤昆玉树枯来久，病妇钗荆长亦微。最悔靖庐三五步，蒲团恰好让蛜蝛。
考绩至淮闻有大司寇之命便道抵家即事有感·其一
作者：王世贞
朝代：明

移官赐沐帝恩私，展转翻成触绪悲。万目畏传鸿雁句，棘心愁听鹡鸰诗。空矜昼锦东归日，况值宵衣南顾时。八座纵荣那足羡，秋风不贷鬓边丝。
考绩至淮闻有大司寇之命便道抵家即事有感·其二
作者：王世贞
朝代：明

文犀为带鹤为衣，共诧尚书天上归。华发镜中差自狎，故人杯底骤成非。贤昆玉树枯来久，病妇钗荆长亦微。最悔靖庐三五步，蒲团恰好让蛜蝛。
考绩至淮闻有大司寇之命便道抵家即事有感承明卿大参以诗见贺司寇之迁且订修真之约而所托似非其人聊以奉酬且示微风·其一
作者：王世贞
朝代：明
体裁：七言律诗

秋风忽下楚天翰，似为浮荣动古欢。任使白门宽吏傲，却妨丹灶背人寒。新春实买鸱夷楫，异日虚留司寇冠。莫笑鲰生城旦对，由来黄老近申韩。
耿大夫入为司徒领太仓事时余方上书乞骸赋此赠别
作者：王世贞
朝代：明

白日丽中天，氛翳浩纵横。饥虎欲啮人，何必避豪英。夫子邦司直，焉能不持衡。抗疏排九阍，天听时未恒。徙公大司农，欲以平两争。伊余非良璧，委路任青蝇。但令识者怜，甘为忌者憎。公其振霄路，余当返岩耕。大道无町畦，万类时并育。苟非日相啮，焉在伤局促。余岂工宦人，逝当返空谷。嗟此尧汤世，三岁谷不熟。所患已剥肤，岂惟仅蒿目。矫矫耿寿昌，常平初见属。涣汗今大号，屯膏古明勖。窃因有氏言，君以百姓足。
耿大夫入为司徒领太仓事时余方上书乞骸赋此赠别·其一
作者：王世贞
朝代：明

白日丽中天，氛翳浩纵横。饥虎欲啮人，何必避豪英。夫子邦司直，焉能不持衡。抗疏排九阍，天听时未恒。徙公大司农，欲以平两争。伊余非良璧，委路任青蝇。但令识者怜，甘为忌者憎。公其振霄路，余当返岩耕。
耿大夫入为司徒领太仓事时余方上书乞骸赋此赠别·其二
作者：王世贞
朝代：明

大道无町畦，万类时并育。苟非日相啮，焉在伤局促。余岂工宦人，逝当返空谷。嗟此尧汤世，三岁谷不熟。所患已剥肤，岂惟仅蒿目。矫矫耿寿昌，常平初见属。涣汗今大号，屯膏古明勖。窃因有氏言，君以百姓足。
职方张子畏募兵还诗问予病奉答兼识鄙感
作者：王世贞
朝代：明

使者初停拥传驱，病夫长罢府中趋。天高羽檄归何晚，露渺金茎渴未苏。南国战骄齐击技，东方饥让汉侏儒。孤吟更爱题诗访，强起犹惊策杖扶。
联句·春夜顺甫子与见过
作者：王世贞
朝代：明

上苑春将尽，虚堂夜未央。过频先缓带，欢至促飞觞。旧侣仍兰署，新诗自柏梁。群猜吾敢惜，万事尔俱忘。近眼难禁醉，看人且斗狂。哀弦任楚袖，短笛据胡床。传菜青浮甲，调酥玉缕妆。博喧枭扼雉，琴语凤酬凰。惨淡梁园月，絪缊汉殿香。且饶宫漏永，骑马破苍茫。
肖甫中丞拟八月见过近九日始达吾州贻诗有黄花孟嘉句聊此奉和
作者：王世贞
朝代：明

八月遥闻使者槎，过期霜色近寒花。自云卤簿江州守，偏识柴桑处士家。旧事数从杯底得，壮心时傍句中加。君知布帽应难堕，莫以风流嗣孟嘉。
肖甫中丞自采石驰归一醉而别至江州寄怀
作者：王世贞
朝代：明

初闻牛渚驻旌旂，小队元戎早自归。乍合延津疑剑是，才违汉浦觅珰非。歌偏白石成名晚，身在青云折节稀。也道武昌鱼雁便，那能相忆不沾衣。
肖甫中丞许为小祗园之会后以江警暂停贻诗再订敬成一章促之
作者：王世贞
朝代：明

见说前茅向海濆，真人紫气已氤氲。千崖欲鼓风云色，百草希垂雨露文。总为虞人难却负，那能内史不相闻。竹林名士元成七，莫遣延之咏五君。
肖甫兄治浙师功成召拜御史大夫行左司马事道过吴门轻舟入访弇中赋此赠别得二章
作者：王世贞
朝代：明

虚堂跋烛且从容，十载吴门忆景从。脱赠祥刀犹似电，佩来华剑已成龙。三台执法新推长，八座论兵旧折冲。醉语似狂君不厌，莫因台鼎便中庸。君王不爱彻侯章，大将仍分副相床。攀卧万人阗槜李，参差两地满甘棠。家家尸祝烦巫史，字字讴谣上太常。今日表公文士用，顿令毫翰有辉光。
肖甫兄治浙师功成召拜御史大夫行左司马事道过吴门轻舟入访弇中赋此赠别得二章·其一
作者：王世贞
朝代：明

虚堂跋烛且从容，十载吴门忆景从。脱赠祥刀犹似电，佩来华剑已成龙。三台执法新推长，八座论兵旧折冲。醉语似狂君不厌，莫因台鼎便中庸。
肖甫兄治浙师功成召拜御史大夫行左司马事道过吴门轻舟入访弇中赋此赠别得二章·其二
作者：王世贞
朝代：明

君王不爱彻侯章，大将仍分副相床。攀卧万人阗槜李，参差两地满甘棠。家家尸祝烦巫史，字字讴谣上太常。今日表公文士用，顿令毫翰有辉光。
肖甫司马贻书有归欤之思而受脤出督寄此识感
作者：王世贞
朝代：明

竹林名士七，草野病身孤。寂寞余丹灶，凋零任酒垆。几人私日月，吾计晚江湖。赖有张司马，旗常事不诬。蜀道难仍否，吴天去转长。吾宁忘绵竹，尔可念铜梁。鹏鴳飞同适，沧桑事亦常。此心真不住，何必论行藏。
肖甫司马贻书有归欤之思而受脤出督寄此识感·其一
作者：王世贞
朝代：明

竹林名士七，草野病身孤。寂寞余丹灶，凋零任酒垆。几人私日月，吾计晚江湖。赖有张司马，旗常事不诬。
肖甫司马贻书有归欤之思而受脤出督寄此识感·其二
作者：王世贞
朝代：明

蜀道难仍否，吴天去转长。吾宁忘绵竹，尔可念铜梁。鹏鴳飞同适，沧桑事亦常。此心真不住，何必论行藏。
肖甫有中山开府之报喜而有寄
作者：王世贞
朝代：明

衡门掩疲病，稍与尘事绝。峥嵘岁莫天，覆盆何由雪。忽枉故人问，令我屐齿折。尚书尺一下，符玺行当发。蹙金双蟠螭，天子所赐钺。铁冠嶷其角，豸绣殷猩血。内台捩眼鼻，左辅当喉咽。始知中山箧，更成中山节。太阳吐朝晖，群翳俱消灭。崇兰泛宾筵，亩蕙成私悦。荣卑虽异势，物性区以别。子其奋驰骛，余衰安寂蔑。
肖甫自江北移滇臬走使以诗见问赋此奉答
作者：王世贞
朝代：明

七子翩翩共邺游，座中君岂减应刘。浮名顾影骄堪失，拙宦藏身老渐收。望里使星移益部，书来春雪满扬州。故人沦落无须念，未死能宽薜荔愁。
胡元瑞见赠之作推挹过甚聊此奉答兼识赏怀
作者：王世贞
朝代：明

屈指词场半有无，时名虽浅未全诬。疏来九派江偏壮，摄尽群星月转孤。尔自新书成越绝，犹能促节和吴趋。人间句在从拈看，何事追论大小巫。代兴天地有词坛，国士谁能不让韩。一字已知追古易，千秋宁复叹才难。天横削壁闽山住，溪带流云瀫水寒。此地由来饶八咏，阳春可许和人看。
胡元瑞见赠之作推挹过甚聊此奉答兼识赏怀·其一
作者：王世贞
朝代：明

屈指词场半有无，时名虽浅未全诬。疏来九派江偏壮，摄尽群星月转孤。尔自新书成越绝，犹能促节和吴趋。人间句在从拈看，何事追论大小巫。
胡元瑞见赠之作推挹过甚聊此奉答兼识赏怀·其二
作者：王世贞
朝代：明

代兴天地有词坛，国士谁能不让韩。一字已知追古易，千秋宁复叹才难。天横削壁闽山住，溪带流云瀫水寒。此地由来饶八咏，阳春可许和人看。
胡元瑞读鄙集有寄走笔四韵答之
作者：王世贞
朝代：明

杀青初竟未堪论，博得骊珠字字匀。莫信古来才一石，与君俱是斗量人。文园多病日偏长，赢得高斋看屋梁。便是王充新论就，可能相益蔡中郎。处处松阴护药坛，何人真晓大还丹。知君自有灵仙骨，叱石为羊也不难。兰阴一水下兰溪，水隐花香水满堤。任使东流海门去，清心还向浙江西。
胡元瑞读鄙集有寄走笔四韵答之·其一
作者：王世贞
朝代：明

杀青初竟未堪论，博得骊珠字字匀。莫信古来才一石，与君俱是斗量人。
胡元瑞读鄙集有寄走笔四韵答之·其三
作者：王世贞
朝代：明

处处松阴护药坛，何人真晓大还丹。知君自有灵仙骨，叱石为羊也不难。
胡元瑞读鄙集有寄走笔四韵答之·其二
作者：王世贞
朝代：明

文园多病日偏长，赢得高斋看屋梁。便是王充新论就，可能相益蔡中郎。
胡元瑞读鄙集有寄走笔四韵答之·其四
作者：王世贞
朝代：明

兰阴一水下兰溪，水隐花香水满堤。任使东流海门去，清心还向浙江西。
胡宪使归自滇中年六十
作者：王世贞
朝代：明

三朝循吏赞升平，一疏归来万事轻。隼幰尚沾滇僰泪，渔舠先结㟙湖盟。青山甲子从仍数，丹穴鹓雏有嗣名。他日胡威蒙召对，定知能让乃公清。
胡楚玉，法门之龙象也，虽混迹㞐士，而超契应真。一旦别余游五台礼文殊大士，感此赋古体一章以赠
作者：王世贞
朝代：明

五台小五岳，梵天作真境。一岳为一台，秀出太行顶。青分鹫岭润，白破鸡足瞑。七宝蟠紫空，三珠喷香井。灵花时自秀，法雨长夏冷。吾闻古师利，结法当兹岭。不避老宿嫌，时时神猊骋。楚公乘古来，少小发精猛。服从居士便，心作苾刍静。托钵行别余，去去入幽迥。圣灯悟来现，佛日尘内永。不畏毒龙摄，所畏在光景。若叩清凉台，翛然在衣领。
胡通参汝临枉驾霅中夜坐有感君在狱十年而始出尝同难者
作者：王世贞
朝代：明

握手青灯夜色孤，欲谈千绪见来无。那将薄禄羞牛后，且为馀生记虎须。出狱剑文寒自好，酬恩珠泪暮垂枯。人间似有风尘意，究至鸱夷识五湖。
腊月十日夜雷电大雨有述
作者：王世贞
朝代：明

前年腊月雷电作，今年雷电腊如之。即开棠杏能几日，欲出龙蛇何所为。闭阳书成弟子诮，离毕语是门人疑。襟披帻岸事未了，已有雪霰纷相随。
腊雪中承御史中丞石公纳言徐公廷尉张公京兆尹陈公鸿胪艾公过访陈公有作纪胜漫尔奉次
作者：王世贞
朝代：明

城北林深腊意浓，诸贤尊酒且从容。吴天忽睹黄云合，钟岭俄成白玉封。欲问狐裘惭晏子，宁劳鹤？羡王恭。知君郢里裁高倡，无那登徒老更慵。
腊雪中承御史中丞石公纳言徐公廷尉张公京兆尹陈公鸿胪艾公过访陈公有作纪胜漫尔奉次
作者：王世贞
朝代：明
体裁：七言律诗

城北林深腊意浓，诸贤尊酒且从容。吴天忽睹黄云合，钟岭俄成白玉封。欲问狐裘惭晏子，宁劳鹤�羡王恭。知君郢里裁高倡，无那登徒老更慵。
腕疮剧病不寐戏成示敬美
作者：王世贞
朝代：明

冉冉月堕棂，淅淅竹敲瓦。呻吟不成寐，数至街鼓罢。我羡毕陵伽，视身如土苴。？此半残足，博得全般若。四大非我有，谁为受痛者。此义颇亦闻，其如不能舍。
腕疮剧病不寐戏成示敬美
作者：王世贞
朝代：明
体裁：古风

冉冉月堕棂，淅淅竹敲瓦。呻吟不成寐，数至街鼓罢。我羡毕陵伽，视身如土苴。�此半残足，博得全般若。四大非我有，谁为受痛者。此义颇亦闻，其如不能舍。
自从行送子贤兄判武定
作者：王世贞
朝代：明
体裁：古风

自从书生好官职，万事都道书生力。朱幡皂盖者谁子，满目疮痍救不得。我兄昔作东平日，却罢逢迎劝耕织。闾党豪宗伺嚬笑，郡国守相低颜色。枳棘谁为凤凰叹，鹓雏颇遭老鸱吓。归去旅葵堂上多，种将菰米湖田瘠。去年汝出东平道，父老初惊渐相识。争献浊酒肥鸡猪，为言童稚今有室。棠树已见堪把抱，汝鬓何由尚如漆。武定风土亦不恶，临别殷勤怆今昔。男儿光彩逐手生，将相功名到头识。君不见汉家循吏黄颍川，亦要禾廛出三百。
自从行送子贤兄判武定
作者：王世贞
朝代：明

自从书生好官职，万事都道书生力。朱幡皂盖者谁子，满目疮痍救不得。我兄昔作东平日，却罢逢迎劝耕织。闾党豪宗伺嚬笑，郡国守相低颜色。枳棘谁为凤凰叹，鹓雏颇遭老鸱嚇。归去旅葵堂上多，种将菰米湖田瘠。去年汝出东平道，父老初惊渐相识。争献浊酒肥鸡猪，为言童稚今有室。棠树已见堪把抱，汝鬓何由尚如漆。武定风土亦不恶，临别殷勤怆今昔。男儿光彩逐手生，将相功名到头识。君不见汉家循吏黄颍川，亦要禾廛出三百。
自分胜亭沿留鱼涧度玢碧梁
作者：王世贞
朝代：明

孤亭介林端，隐显表异岐。高树上干霄，万卉发华滋。绝涧若修蛇，屈曲复逶迤。微飙激清波，鳞甲忽参差。游鱼迷故径，落英恋回漪。绝壑架飞梁，可以探翠微。所至与目谋，焉知足力疲。
自君之出矣
作者：王世贞
朝代：明

自君之出矣，不复吐嬿婉。思君如车轮，腹中千回转。
自吴兴寄于鳞大梁
作者：王世贞
朝代：明

忆醉齐南白玉壶，浮云天地为踟蹰。高名自汝中诸岳，傲吏堪谁长五湖。亭午夷门过结辔，乍晴苕上有归舻。他时大陆仪鸿羽，回首中兴意未孤。
自嘲
作者：王世贞
朝代：明

雕虫一代谁贵，倚马千言自才。璞在腊惊周市，金多骨立燕台。栖身何处三亩，落魄生平一杯。办取青蝇吊客，毋烦鸩鸟为媒。
自天津南所经由亡不陆沈者聊成短述兼志忧年得十六韵
作者：王世贞
朝代：明

脉涌中原破，堤平万穴趋。青天回碣石，大壑播方壶。甲子尧年偶，庚辰禹佐殊。向来分水陆，兹往混江湖。远舍晨都鳄，危樯夜宅乌。鸥行饶道路，桧偃夺菰蒲。急瀑千珠溅，宽流一镜铺。縠文寒茧栗，锦色昼模糊。紫凤疑来往，天吴或有无。？驱惊倏忽，帆迫乱喧呼。怒激钲声废，微争线力扶。身轻仍燕雀，势定始妻孥。瘗马祠空白，看龟目易朱。客程兹地险，民力几时苏。沈灶生涯尽，投薪骨髓枯。茫茫上帝远，吾意欲招巫。
自天津南所经由亡不陆沈者聊成短述兼志忧年得十六韵
作者：王世贞
朝代：明
体裁：五言排律

脉涌中原破，堤平万穴趋。青天回碣石，大壑播方壶。甲子尧年偶，庚辰禹佐殊。向来分水陆，兹往混江湖。远舍晨都鳄，危樯夜宅乌。鸥行饶道路，桧偃夺菰蒲。急瀑千珠溅，宽流一镜铺。縠文寒茧栗，锦色昼模糊。紫凤疑来往，天吴或有无。�驱惊倏忽，帆迫乱喧呼。怒激钲声废，微争线力扶。身轻仍燕雀，势定始妻孥。瘗马祠空白，看龟目易朱。客程兹地险，民力几时苏。沈灶生涯尽，投薪骨髓枯。茫茫上帝远，吾意欲招巫。
自夹山趣颜神感古
作者：王世贞
朝代：明

千秋此夹谷，驻马意徘徊。苍岭锋争向，青天线划开。人疑悬索度，水忆建瓶来。回首兵车地，虚生命世才。
自安州改陆泛小艇趋保定即事五首
作者：王世贞
朝代：明

岂谓驱车地，长年问鄚州。席回风四面，珠迥月中流。剩室新鲛杼，危城隐蜃楼。鸣榔更伊轧，顿起故园愁。旷望天无际，能令客思醒。雨拖双柱白，山抹半螺青。小酌扶吟啸，孤帆破杳冥。如何未摇落，飞叶洒风汀。大泽昼多雾，北风天又阴。坐围山似发，看远树如簪。倏忽渔樵计，艰危道路心。怪来听鼓枻，稍类越人吟。高原出残黍，雨色似蒹葭。搔首云徐叶，回桡浪欲花。鱼龙更故宅，蛙黾竞生涯。银汉翻应浅，难呼使者查。万壑中原汇，诸方泽国迁。急流趋割地，远势拍兼天。真宰何儿态，冯夷又帝权。未须惊野哭，甲子是尧年。
自安州改陆泛小艇趋保定即事五首·其一
作者：王世贞
朝代：明

岂谓驱车地，长年问鄚州。席回风四面，珠迥月中流。剩室新鲛杼，危城隐蜃楼。鸣榔更伊轧，顿起故园愁。
自安州改陆泛小艇趋保定即事五首其三
作者：王世贞
朝代：明
体裁：五言律诗

大泽昼多雾，北风天又阴。坐围山似发，看远树如簪。倏忽渔樵计，艰危道路心。怪来听鼓枻，稍类越人吟。
自安州改陆泛小艇趋保定即事五首其二
作者：王世贞
朝代：明
体裁：五言律诗

旷望天无际，能令客思醒。雨拖双柱白，山抹半螺青。小酌扶吟啸，孤帆破杳冥。如何未摇落，飞叶洒风汀。
自安州改陆泛小艇趋保定即事五首其五
作者：王世贞
朝代：明
体裁：五言律诗

万壑中原汇，诸方泽国迁。急流趋割地，远势拍兼天。真宰何儿态，冯夷又帝权。未须惊野哭，甲子是尧年。
自安州改陆泛小艇趋保定即事五首其四
作者：王世贞
朝代：明
体裁：五言律诗

高原出残黍，雨色似蒹葭。搔首云徐叶，回桡浪欲花。鱼龙更故宅，蛙黾竞生涯。银汉翻应浅，难呼使者查。
自昆城还茂俭携尊同伯龙无美见送
作者：王世贞
朝代：明

秋山隐隐别归桡，赖尔诸贤破寂寥。未必林宗多似许，还应茂世兴偏饶。行厨浣露青丝润，小榼倾霞紫珀骄。不为野夫眠思发，乘潮还向玉龙桥。
自松江返孟孺印上人同载将登泖塔而为陆伯达所误迂道迫暝始抵泖口垂渡大风骤作维梢久之兴尽而去赋此解嘲书付寺僧
作者：王世贞
朝代：明

陆郎妒我游泖塔，孤棹立作襄城辙。虽然暝色欲尼人，犹可穿波觅初月。亭亭乍耸青莲花，黯黯如探黑龙穴。风轮鼓浪浪拍天，地轴欲裂天无权。雅无神足到彼岸，可有凡身超四禅。长年夜分报风止，谢叟兴尽呼回船。小孤亲揽玉笋白，老足数踏金鳌颠。归来但诵十六观，耨池窣堵俱眼前。曼殊室利为余语，多宝塔傍觐龙女。袖得摩尼无价珠，他日湖心密相与。
自然庵
作者：王世贞
朝代：明

九转神丹九已成，如何依旧马明生。由来上界愁官府，散诞人间自在行。
自燕中来者云斥逐轻薄朝士殆尽赋此解嘲
作者：王世贞
朝代：明

叱羿射狂日，令娲补漏天。千秋绝至技，万象横妖躔。问我今何适，吞声滞穷边。问我何名姓，碧玉琬琰镌。上帝有弄臣，戏博太山巅。争道误一叱，中谗堕风烟。临岐酌沆瀣，渴吻三十年。月为琉璃盌，星是黄金钱。小儿东方语，乡里惊不传。一字犹未识，调笑司马迁。左氏盲老公，龌龊诸侯编。插天昭王台，至今在幽燕。挟策往从之，飞翰独翩翩。鱼服误白龙，豫且嬉广渊。一为湛朱网，蛙黾遂来牵。骧首叫阊阖，七萃俱茫然。西入鹴鸠司，惨淡白云篇。何来四五人，自称俱谪仙。其魁广成子，安期或偓佺。惝恍识其故，昔者上帝前。托陪瑶池饮，归共青辎軿。悟来忽大笑，灵气生五咽。岂无兜离乐，不得誇喧阗。高歌灞陵畔，落日珊瑚鞭。酒间呼白雪，片片下琼筵。四海水四勺，五岳五石拳。且移华阳席，改就糟丘眠。一言斗突兀，万目纷睊睊。猛虎欲齧人，不肯避豪贤。腐鼠岂入眼，鹓雏遇鹰鹯。执戟鬓垂白，巧宦笑其玄。举世逐狂且，南威故不妍。头颅无凡骨，不爱插貂蝉。君自吹胡管，我自挟朱弦。请君勿相忌，君亦勿见怜。但令放之去，归种南山田。野夫事真宰，肯受时人权。
自燕中来者云斥逐轻薄朝士殆尽赋此解嘲
作者：王世贞
朝代：明
体裁：古风

叱羿射狂日，令娲补漏天。千秋绝至技，万象横妖躔。问我今何适，吞声滞穷边。问我何名姓，碧玉琬琰镌。上帝有弄臣，戏博太山巅。争道误一叱，中谗堕风烟。临岐酌沆瀣，渴吻三十年。月为琉璃碗，星是黄金钱。小儿东方语，乡里惊不传。一字犹未识，调笑司马迁。左氏盲老公，龌龊诸侯编。插天昭王台，至今在幽燕。挟策往从之，飞翰独翩翩。鱼服误白龙，豫且嬉广渊。一为湛朱网，蛙黾遂来牵。骧首叫阊阖，七萃俱茫然。西入鹴鸠司，惨淡白云篇。何来四五人，自称俱谪仙。其魁广成子，安期或偓佺。惝恍识其故，昔者上帝前。托陪瑶池饮，归共青辎軿。悟来忽大笑，灵气生五咽。岂无兜离乐，不得誇喧阗。高歌灞陵畔，落日珊瑚鞭。酒间呼白雪，片片下琼筵。四海水四勺，五岳五石拳。且移华阳席，改就糟丘眠。一言斗突兀，万目纷睊睊。猛虎欲齧人，不肯避豪贤。腐鼠岂入眼，鹓雏遇鹰鹯。执戟鬓垂白，巧宦笑其玄。举世逐狂且，南威故不妍。头颅无凡骨，不爱插貂蝉。君自吹胡管，我自挟朱弦。请君勿相忌，君亦勿见怜。但令放之去，归种南山田。野夫事真宰，肯受时人权。
自瓜洲追大司马吴丈不及有怀
作者：王世贞
朝代：明

风流华省接鹓班，一作冥鸿不易攀。前路数峰青似染，分明秀出是箕山。依稀红旆影前途，欲近仍遥问却无。一片交情与乡思，先随明月到姑苏。
自瓜洲追大司马吴丈不及有怀·其一
作者：王世贞
朝代：明

风流华省接鹓班，一作冥鸿不易攀。前路数峰青似染，分明秀出是箕山。
自瓜洲追大司马吴丈不及有怀·其二
作者：王世贞
朝代：明

依稀红旆影前途，欲近仍遥问却无。一片交情与乡思，先随明月到姑苏。
自缥缈楼绝顶而下东穿潜虬洞
作者：王世贞
朝代：明

高楼足怡旷，展眺意已穷。俯身狎鸟道，侧足探虬宫。回光一乘隙，群玉皆玲珑。下汇湛湛流，盘石居其中。雀跃三过之，前复畏蒙茸。西南一虚窦，隐隐复溶溶。遥与突星会，迩则天镜通。幽阒难久留，吾将泛空蒙。
自警
作者：王世贞
朝代：明

饮光迹乐章，形天舞干戚。业从定中现，死作生时剧。习气苟尚存，穷劫犹未息。所以西竺言，荡然净八识。而我独胡为，苦搜纸上迹。浅或解焚诵，粗能节衣食。忽起人我相，纷纷填胸臆。虽或祛之早，犹恐中伏匿。猋风突如来，吹入罗刹国。恶固不可为，善亦竟何益。善恶了不思，如如湛常寂。
自长兴还抵岘山遇李使君冒雨邀酌屈指郢中之会忽五载矣归成二章奉寄
作者：王世贞
朝代：明

小舆依微指白云，老僧初见怯相闻。当年知识羊开府，今日翻陪柳使君。丛莜雨来珠作供，野苹风起縠成文。不应呵殿松间别，为恐青油扰鹭群。出霅溪山暂缓愁，仍从地主见风流。长劳郢里阳春忆，少为吴兴夜雨留。浮玉岛惊新窣堵，市金人指旧优娄。明朝舴艋烟波去，物色知君未可求。
自长兴还抵岘山遇李使君冒雨邀酌屈指郢中之会忽五载矣归成二章奉寄·其一
作者：王世贞
朝代：明

小舆依微指白云，老僧初见怯相闻。当年知识羊开府，今日翻陪柳使君。丛莜雨来珠作供，野苹风起縠成文。不应呵殿松间别，为恐青油扰鹭群。
自长兴还抵岘山遇李使君冒雨邀酌屈指郢中之会忽五载矣归成二章奉寄·其一
作者：王世贞
朝代：明
体裁：七言律诗

小舆依微指白云，老僧初见怯相闻。当年知识羊开府，今日翻陪柳使君。丛莜雨来珠作供，野蘋风起縠成文。不应呵殿松间别，为恐青油扰鹭群。
自长兴还抵岘山遇李使君冒雨邀酌屈指郢中之会忽五载矣归成二章奉寄·其二
作者：王世贞
朝代：明

出霅溪山暂缓愁，仍从地主见风流。长劳郢里阳春忆，少为吴兴夜雨留。浮玉岛惊新窣堵，市金人指旧优娄。明朝舴艋烟波去，物色知君未可求。
自青州发明卿书有感
作者：王世贞
朝代：明

有客乘舸自忠州，语不惊人死不休。念我能书数字至，悲君已是十年流。可怜怀抱向人尽，一辱泥途遂晚收。跨马出郊时极目，春风回首仲宣楼。
自青诗
作者：王世贞
朝代：明

赫赫始兴，绍晋维庸。爰启家族，于江之东。圭组蝉嫣，郁为大宗。改社改邑，我祀无穷。谔谔司谏，为帝喉舌。棠彼晋陵，菟裘于越。乃启闻孙，乃脂宦辙。惟良吴会，以卜堂棁。世益其滋，畀我皇祖。厥秩伊何，贰卿司马。恺悌君子，民之父母。姻族闾里，是粥是乳。遹发厥祥，严君奋扬。绣绂皇皇，被汉及江。如冬之日，如秋之霜。作屏王畿，以承宠光。唯余小子，甫离于蒙。鸣鹿陪京，班鹓上宫。曾是衮裳，而荐雕虫。驿驿秋官，方迓聿从。严君曰咨，毋女作敖。毋旷女守，毋好是导。毋恣狎侮，以贻余诮。人亦有言，匪疢则药。嗟予小子，胡言弗受。般淫于咏，沈湎于酒。惟我狂简，一二朋友。亦既肆口，亦既濡首。小道可观，致远则非。从臾如流，狂张若驰。嶭彼乔山，蹇拟陟之。爚彼烈炎，徒思炙之。高冠切云，长裾被趾。联臂蹋足，遨于都市。玄白惟心，雌黄在齿。曲突将炎，燕雀恬止。天觏闵凶，突如来如。猃狁孔蕃，元戎用驱。王锡未终，谁将竹书。薮雉翩翩，凤离于罝。嗟嗟小子，越隔千里。冠裳其燬，手足其胝。号旻莫应，呼霜莫起。人而得死，何所无死。嗟嗟小子，饮息覆盆。白日未昭，畴为启昏。宇宙虽广，胡颜自存。咎衅实招，已矣何言。
自青诗·其一
作者：王世贞
朝代：明

赫赫始兴，绍晋维庸。爰启家族，于江之东。圭组蝉嫣，郁为大宗。改社改邑，我祀无穷。
自青诗·其十二
作者：王世贞
朝代：明

嗟嗟小子，饮息覆盆。白日未昭，畴为启昏。宇宙虽广，胡颜自存。咎衅实招，已矣何言。
自青诗其七
作者：王世贞
朝代：明
体裁：四言诗

嗟予小子，胡言弗受。般淫于咏，沈湎于酒。惟我狂简，一二朋友。亦既肆口，亦既濡首。
自青诗其三
作者：王世贞
朝代：明
体裁：四言诗

世益其滋，畀我皇祖。厥秩伊何，贰卿司马。恺悌君子，民之父母。姻族闾里，是粥是乳。
自青诗其九
作者：王世贞
朝代：明
体裁：四言诗

高冠切云，长裾被趾。联臂蹋足，遨于都市。玄白惟心，雌黄在齿。曲突将炎，燕雀恬止。
自青诗其二
作者：王世贞
朝代：明
体裁：四言诗

谔谔司谏，为帝喉舌。棠彼晋陵，菟裘于越。乃启闻孙，乃脂宦辙。惟良吴会，以卜堂棁。
自青诗其五
作者：王世贞
朝代：明
体裁：四言诗

唯余小子，甫离于蒙。鸣鹿陪京，班鹓上宫。曾是衮裳，而荐雕虫。驿驿秋官，方迓聿从。
自青诗其八
作者：王世贞
朝代：明
体裁：四言诗

小道可观，致远则非。从臾如流，狂张若驰。嶭彼乔山，蹇拟陟之。爚彼烈炎，徒思炙之。
自青诗其六
作者：王世贞
朝代：明
体裁：四言诗

严君曰咨，毋女作敖。毋旷女守，毋好是导。毋恣狎侮，以贻余诮。人亦有言，匪疢则药。
自青诗其十
作者：王世贞
朝代：明
体裁：四言诗

天觏闵凶，突如来如。猃狁孔蕃，元戎用驱。王锡未终，谁将竹书。薮雉翩翩，凤离于罝。
自青诗其十一
作者：王世贞
朝代：明
体裁：四言诗

嗟嗟小子，越隔千里。冠裳其燬，手足其胝。号旻莫应，呼霜莫起。人而得死，何所无死。
自青诗其四
作者：王世贞
朝代：明
体裁：四言诗

遹发厥祥，严君奋扬。绣绂皇皇，被汉及江。如冬之日，如秋之霜。作屏王畿，以承宠光。
臬署閒居偶成二绝
作者：王世贞
朝代：明

道了放衙无一事，偶然驯鹿过庭除。与君多少优閒在，只是长林意未舒。晋阳酒清绝可人，午饮酣眠从至申。赖得长安信易达，知余懒病定为真。
臬署閒居偶成二绝·其一
作者：王世贞
朝代：明

道了放衙无一事，偶然驯鹿过庭除。与君多少优閒在，只是长林意未舒。
臬署閒居偶成二绝其二
作者：王世贞
朝代：明
体裁：七言绝句

晋阳酒清绝可人，午饮酣眠从至申。赖得长安信易达，知余懒病定为真。
至京口承陈从训相送丹阳道中留赠
作者：王世贞
朝代：明

京口三山产三杰，中有陈生擅三绝。爱将肝胆输故人，除却图书无长物。老夫抖擞金陵尘，劳生远送情更真。报汝弇中自天地，明年共赏糟丘春。
至京喜仲芳尚在
作者：王世贞
朝代：明

不谓夏台畔，能留复至今。朝廷宁仗汝，天地独无心。北极瞻逾切，中原畏转深。茫茫蓟门树，暝色满秋阴。
至归德过故人李宪副子中小饮
作者：王世贞
朝代：明

握手踟蹰坐未安，旋看河斗畏将阑。主人第进鸬鹚杓，稚子争先苜蓿盘。天入中原真自好，路逢知己不辞难。休追济上衣裳会，耆旧于今半已残。
至日作
作者：王世贞
朝代：明

至后阳回万象苏，荒村形影独愁吾。疏钟似傍寒光早，步屧仍催返照孤。纵饮江湖忘令节，得归天地尚穷途。鸡豚自爱田家有，肯向周京忆赐酺。
至日即事示舍弟
作者：王世贞
朝代：明

至后郊居殊可怜，剧昏霾色隐寒烟。战馀天地心难识，剥尽阴阳气尚偏。海内厌长多事日，山中仅有得归年。开尊棣萼能明眼，差胜悲吟剑岭边。
至李坪驿始见竹筏上居民连亘三十馀家云随流上下作䕊治板行贩
作者：王世贞
朝代：明

何必问故乡，浮家任侬住。一夜便风来，尽呼邻里去。
至江州尚不得舍弟敬美除官信闷成却寄
作者：王世贞
朝代：明

有鸟双栖偶一鸣，无才那敢论时清。才经楚泽人堪老，若到燕台马自轻。白雪和来难后辈，青云是处畏先声。与君暗忆祗园地，不冷莲花惠远盟。
舅氏刘掾自剡归于林广文者未展高阳之欢急难中忽承推食得遂生还感激之极特索余诗为报
作者：王世贞
朝代：明

自逢刘掾罢官年，慷慨时时说汝贤。入剡未营安道宅，归吴翻割广文毡。凭陵侠骨千秋起，辽落穷心径寸悬。莫道相酬无玉案，郢人能重郢中篇。
舍弟敬美自秦来郧谈登华山之胜有作
作者：王世贞
朝代：明

萧萧倦马出蓝关，怪尔烟霞满客颜。见踏青鞋寻胜去，高从白帝问真还。毫端彩自金天掌，眉际寒分玉女鬟。幸是茅龙元有二，若为相引离人间。
舍弟有投赠之作叙致酸楚余不能复续漫集杜句酬之凡十韵
作者：王世贞
朝代：明

春色生烽燧，关山信月轮。帝乡愁绪外，梁狱上书辰。社稷缠妖气，生涯脱要津。艰难随老母，寂寞向时人。年事推兄忝，门庭畏客频。要闻除䝟貐，独泣向麒麟。磨灭馀篇翰，飘零且钓缗。百年歌自苦，一字买堪贫。耕凿安时论，泥涂任此身。今秋天地在，怀旧益沾巾。
舍弟自均州城楼别后道寄二诗有感辄和
作者：王世贞
朝代：明

高楼一望思漫漫，两地江山酒未残。欲数对床俱梦境，向来携手是愁端。诗成玉体君其爱，书到银钩且自宽。若遇故人论世路，华阴虽险不为难。秋风鼓舵乍移襄，矫首停云思渺茫。忽有寸珠来汉浦，居然丛桂隐淮王。诗中一字见隆准，枕上千金是异方。见说匡山携杖后，可能矶畔唤彭郎。
舍弟自均州城楼别后道寄二诗有感辄和 其二 答匡南镇国兼戏寄其甥彭先辈
作者：王世贞
朝代：明

秋风鼓舵乍移襄，矫首停云思渺茫。忽有寸珠来汉浦，居然丛桂隐淮王。诗中一字见隆准，枕上千金是异方。见说匡山携杖后，可能矶畔唤彭郎。
舍弟自均州城楼别后道寄二诗有感辄和·其一
作者：王世贞
朝代：明

高楼一望思漫漫，两地江山酒未残。欲数对床俱梦境，向来携手是愁端。诗成玉体君其爱，书到银钩且自宽。若遇故人论世路，华阴虽险不为难。
舍舟步漆塘山竹松间作
作者：王世贞
朝代：明

亭午维芳涘，改策探要眇。去美令神适，来奇信天造。？？伏泉流，湿我山中屩。遁羽时自名，幽花炯相照。清飔浮筠菉，白云弥松茑。峭茜菁葱色，时复栖眉表。回顾誇其俦，听然起微笑。
舍舟步漆塘山竹松间作
作者：王世贞
朝代：明
体裁：古风

亭午维芳涘，改策探要眇。去美令神适，来奇信天造。��伏泉流，湿我山中屩。遁羽时自名，幽花炯相照。清飔浮筠菉，白云弥松茑。峭茜菁葱色，时复栖眉表。回顾誇其俦，听然起微笑。
舍身台
作者：王世贞
朝代：明

般若何曾有此因，如来偶醒恋身人。黄金台上高千尺，天下谁人不舍身。
舒司马要饮天妃宫后桥亭水月佳甚畅而有作
作者：王世贞
朝代：明

淮水宽余浸，丹桥抱古亭。双虹横断续，一鹭立空。高论时相藉，轻觞不肯停。从他明月色，难掩使君星。地主能延客，天妃亦让宫。广陂偏受月，积水自成风。感旧深杯后，忧时细语中。黑头勋业在，慎莫问藏弓。
舒司马要饮天妃宫后桥亭水月佳甚畅而有作·其一
作者：王世贞
朝代：明
体裁：五言律诗

淮水宽余浸，丹桥抱古亭。双虹横断续，一鹭立空冥。高论时相藉，轻觞不肯停。从他明月色，难掩使君星。
舒司马要饮天妃宫后桥亭水月佳甚畅而有作·其一
作者：王世贞
朝代：明

淮水宽余浸，丹桥抱古亭。双虹横断续，一鹭立空。高论时相藉，轻觞不肯停。从他明月色，难掩使君星。
舒司马要饮天妃宫后桥亭水月佳甚畅而有作·其二
作者：王世贞
朝代：明

地主能延客，天妃亦让宫。广陂偏受月，积水自成风。感旧深杯后，忧时细语中。黑头勋业在，慎莫问藏弓。
舟次辱华存叔见示投赠之作有荅
作者：王世贞
朝代：明

不为风尘色，吾庐卧自深。时名双屈指，物态一惊心。姓字劳波及，文章久陆沈。相看布衣在，飞动不能禁。莫问援琴意，惟怜执手时。新诗过草速，疏烛受花迟。岁月吾初有，乾坤尔自知。春波正辽阔，未敢定前期。
舟次辱华存叔见示投赠之作有荅·其一
作者：王世贞
朝代：明

不为风尘色，吾庐卧自深。时名双屈指，物态一惊心。姓字劳波及，文章久陆沈。相看布衣在，飞动不能禁。
舟次辱华存叔见示投赠之作有荅·其二
作者：王世贞
朝代：明

莫问援琴意，惟怜执手时。新诗过草速，疏烛受花迟。岁月吾初有，乾坤尔自知。春波正辽阔，未敢定前期。
舟行即景
作者：王世贞
朝代：明

落鸦千点万点，流水一湾两湾。渔灯南垞北垞，鸟道前山后山。
艳歌何常行
作者：王世贞
朝代：明

生男不为贵，都尉执金吾。生女不为贵，小者号婕妤。不为家人产，鄠杜千顷馀。不为富第宅，宝玉厕门枢。鸣钟会子姓，列鼎荐膏腴。温爽易炎寒，欢宴乱昏晡。醉履不及尘，妖姬递来扶。妖姬十四五，颜色胜罗敷。但愿长如是，不愿更何如。
艳歌行
作者：王世贞
朝代：明

手种梧桐树，竹实何累累。绿叶间紫茎，玄露自垂饴。不为游居念，但愿凤皇来。凤皇不相顾，但见乌鹊群，争栖一何喧。逐令为伐倒此树，乌鹊惊飞向天悲。南山五文鸟，自称为凤皇。听此梧桐竹实，千里飞相从。下睹荒畴何依，百鸟拱之，缭戾而徘徊。乌鹊得志，凤皇畴归。终始失据，曷已心悲。
芙蓉园为用晦赋
作者：王世贞
朝代：明

桃李媚春阳，容泽不终持。松柏虽后凋，谁为发华姿。神飙自西来，百卉俱变衰。感此亭亭质，皎然溪之湄。绿叶凌劲霜，朱华然素漪。君子含章美，脩尚不傅时。衡庐藩兹植，聊用以自怡。
苏侍御汉杰还自按滇舟过龙江余与太宰杨公候之不得却寄一首
作者：王世贞
朝代：明

故人分手惜居诸，幸是天南雁不孤。益部使星知久动，江头仙艗未堪呼。碧鸡金马曾题否，洱水昆明可泛无。一自飞章通帝坐，至今霜色满皇都。
苏子瞻学士初通判杭州过秀州遇乡僧本觉庵文长老赋一诗留赠其后以学士再莅杭过之则文已退院三过之圆寂矣皆有诗志其感慨后四百年太守龚君勉于庵内别构丙舍祀苏公颜之曰三过而悉步其韵一时诸贤和之不佞继焉
作者：王世贞
朝代：明

五马䟃？白发中，文殊已老尚呼童。由来万劫俱成幻，何必三过始悟空。此日使君真好事，当时长者不言功。若同圆泽论行径，只在钱唐东复东。树杪招提郭外村，端明遗偈镇山门。高僧夏腊何烦计，前辈风流可重论。谒罢只知词客贵，觉来真让法王尊。尚疑此话多人我，何似翛然两不言。莲社老僧随幻去，蓉城学士也难寻。三毗尼地无生死，一刹那间有古今。不向空王抛世法，却从初地寄乡心。法堂总自巍峨在，还有茱萸探浅深。
苏子瞻学士初通判杭州过秀州遇乡僧本觉庵文长老赋一诗留赠其后以学士再莅杭过之则文已退院三过之圆寂矣皆有诗志其感慨后四百年太守龚君勉于庵内别构丙舍祀苏公颜之曰三过而悉步其韵一时诸贤和之不佞继焉·其一
作者：王世贞
朝代：明

五马䟃？白发中，文殊已老尚呼童。由来万劫俱成幻，何必三过始悟空。此日使君真好事，当时长者不言功。若同圆泽论行径，只在钱唐东复东。
苏子瞻学士初通判杭州过秀州遇乡僧本觉庵文长老赋一诗留赠其后以学士再莅杭过之则文已退院三过之圆寂矣皆有诗志其感慨后四百年太守龚君勉于庵内别构丙舍祀苏公颜之曰三过而悉步其韵一时诸贤和之不佞继焉·其三
作者：王世贞
朝代：明

莲社老僧随幻去，蓉城学士也难寻。三毗尼地无生死，一刹那间有古今。不向空王抛世法，却从初地寄乡心。法堂总自巍峨在，还有茱萸探浅深。
苏子瞻学士初通判杭州过秀州遇乡僧本觉庵文长老赋一诗留赠其后以学士再莅杭过之则文已退院三过之圆寂矣皆有诗志其感慨后四百年太守龚君勉于庵内别构丙舍祀苏公颜之曰三过而悉步其韵一时诸贤和之不佞继焉·其二
作者：王世贞
朝代：明

树杪招提郭外村，端明遗偈镇山门。高僧夏腊何烦计，前辈风流可重论。谒罢只知词客贵，觉来真让法王尊。尚疑此话多人我，何似翛然两不言。
苏山人自张司马归云辱倒屣之延而所谋未尽果戏赠一绝
作者：王世贞
朝代：明

博得侯门一笑新，鬓霜犹自未回春。人间不遇邢和璞，谁向天门礼弄臣。
苏幕遮
作者：王世贞
朝代：明

碧魋朱氁紫金瞳，噏日濆波倒射空。不为偃师偏作眴，大家元住化人宫。鱼龙曼衍戏如神，簇队金牌色色新。珠帘不动天颜肃，始信支那有圣人。
苏幕遮·其一
作者：王世贞
朝代：明

碧魋朱氁紫金瞳，噏日濆波倒射空。不为偃师偏作眴，大家元住化人宫。
苏幕遮·其二
作者：王世贞
朝代：明

鱼龙曼衍戏如神，簇队金牌色色新。珠帘不动天颜肃，始信支那有圣人。
苏幕遮·病中夜坐闻隔席欢笑有感
作者：王世贞
朝代：明

翠垆烟，红烛雨。雨底铜壶，滴到难挨处。欲作新诗心自语。身入中年，怕作关情句。酒如油，花似雾。谈笑风流，一霎抛人去。病与穷愁相伴住。笺恳天公，残日休如许。
苦吟不就呼酒解之戏成一首
作者：王世贞
朝代：明

万事从吾好，新篇取次裁。畏难聊罢笔，遣兴且衔杯。宿鸟放歌起，明蟾深坐来。得酣须就枕，童稚莫相催。
苦寒行
作者：王世贞
朝代：明

驱马度阴山，积雪何茫茫。疾风四隅来，马首浩纵横。高原无俦迹，顾影仅为双。孤兽索其群，栖鸟向阳翔。寒暑客路深，况乃异戎荒。沈怀幽闺妇，玉箸啼红妆。旭日未及旦，轧轧涩流黄。年命不在已，安能顾四方。人生今失职，岁暮问他乡。
苦思行
作者：王世贞
朝代：明

帝母治金天，戴胜光陆离。弱水中间隔，安能奉仙仪。感此青鸟音，电毂下瑶池。遣信要上元，飘飖双玉衣。再拜前致诚，乞取五岳之真形。谓女胎，性多淫，杀毋为慕长生。柏梁亘穹霄，宇宙正佳兵。北风凄凄，白日就冥。虽有蟠桃，不栽茂陵。
苦旱歌
作者：王世贞
朝代：明

君不见岁已在酉魃为虐，五月黄尘恣飘瞥。农家儿女窃愁叹，辘轳殷殷夜不绝。原草新疑野火烧，山田久作十字裂。我欲伸眉向谁说。东南转漕匮奔送，西北军声尚澒洞。桑林不闻六事祷，柏梁已上乾封颂。阴云油油乍东至，远近欢呼声动地。恶风忽从云际起，顷刻荡散归天意。青袍皂带者何事。中夜不眠坐待旦，三星在空月烂烂。偶思东海亦可怜，一妇横死枯三年。京师赏罚未足算，李斯痛哭咸阳之市边。
苦热
作者：王世贞
朝代：明

今年毒热不可过，中夜狂走无时閒。即防蒸波徙汉浦，未有寒焰烧燕山。北窗低庳不足眠，河朔逃暑亦虚传。酒徒零落今已尽，即使相过无酒钱。故知书斋如斗大，青蝇白鸟仍相参。便论齮嘬不足恼，径欲点污令人堪。交河层冰九千丈，阴山积雪一万年。只今大地多暍死，汝休枉妒天公权。青山一线接天门，天坼银河日夜奔。千叠火云低不度，野夫今夜梦昆崙。欲阴不阴云脚微，安得横吹海水飞。共道骄龙会行雨，看他身向热沙归。石家门前金欲流，石家别馆如深秋。度尽清凉台上月，玉人歌舞不教收。
苦热
作者：王世贞
朝代：明

六月苦热杜门复何道，科头解衣徙坐清阴边。为语诸君且莫河朔饮，我欲一枕上就羲皇眠。凛如足踏太行万古雪，恍若卧对匡庐千尺泉。长安道中褦襶者谁子，薰心炙手不畏天公权。
苦热·其一
作者：王世贞
朝代：明

今年毒热不可过，中夜狂走无时閒。即防蒸波徙汉浦，未有寒焰烧燕山。
苦热·其七
作者：王世贞
朝代：明

石家门前金欲流，石家别馆如深秋。度尽清凉台上月，玉人歌舞不教收。
苦热其三
作者：王世贞
朝代：明
体裁：七言绝句

故知书斋如斗大，青蝇白鸟仍相参。便论齮嘬不足恼，径欲点污令人堪。
苦热其二
作者：王世贞
朝代：明
体裁：七言绝句

北窗低庳不足眠，河朔逃暑亦虚传。酒徒零落今已尽，即使相过无酒钱。
苦热其五
作者：王世贞
朝代：明
体裁：七言绝句

青山一线接天门，天坼银河日夜奔。千叠火云低不度，野夫今夜梦昆崙。
苦热其六
作者：王世贞
朝代：明
体裁：七言绝句

欲阴不阴云脚微，安得横吹海水飞。共道骄龙会行雨，看他身向热沙归。
苦热其四
作者：王世贞
朝代：明
体裁：七言绝句

交河层冰九千丈，阴山积雪一万年。只今大地多暍死，汝休枉妒天公权。
苦热篇
作者：王世贞
朝代：明

常年游燕复游楚，今年坐啸郧山阿。常年六月犹褦襶，今年五月头仍科。六月褦襶不道苦，翻道科头未易过。赤龙频顿羲叔辔，金翅欲扫尼连河。未必襄王行暮雨，由来汉渚有蒸波。老夫弄水聊自解，忽照霜鬓胡其多。炎凉世态日千变，燄灭欲火时成魔。兰台大风吹汗漫，峨眉积雪寒嵯峨。纵令有梦不解到，据梧斗室时婆娑。天大洪垆销玉液，柰此清凉一点何。
苦魔娆
作者：王世贞
朝代：明

我昔魔宫㞐，所作无不获。魔事偶然止，亦得暂休息。今我厌魔乐，皈心向空寂。魔仍不时至，分我清净席。我自忽为魔，魔岂强我即。但令一切空，无縳亦无释。魔当住魔天，我当安我宅。
范侍御按越还枉驾草堂值予徙止弗获修款志感并谢
作者：王世贞
朝代：明

官中一范早知名，况复邮筒来往情。却为青郊深草屩，虚劳紫气枉柴荆。鸱夷去越从夸疾，鱼舍还吴且自轻。见说飞章摧五鹿，那能岳岳傲诸生。
范子将有金陵之游赋此为赠且复招之
作者：王世贞
朝代：明

釜中生尘范史云，忽往金陵答所闻。朱雀桁头卖历日，栖霞寺里读碑文。齐瑟总工何处鼓，奚囊倘重若为分。故园尽有鸡豚社，一盏春醅且易醺。
范显先于鳦先二茂才贽文请序仍以扇乞诗聊赠一律
作者：王世贞
朝代：明

二生饶感激，百里觅知音。却谓蓬累足，将之瓠落心。大璞勿轻剖，良工能见寻。问余何所作，日抚无弦琴。
茅阜峰
作者：王世贞
朝代：明

茅君顾我笑，谁校从官多。欲语囊中秘，其如六耳何。
荅于鳦先
作者：王世贞
朝代：明

一春孤抱叹无当，行卷初开喜欲狂。今日君王应爱少，古时童子解为郎。群珠拣尽无鱼目，六翮成来肯雁行。莫道李膺门第峻，久容文举独升床。
荅友
作者：王世贞
朝代：明

颖考元工俗，来讥阮氏狂。诗何预成败，酒颇碍行藏。雄白元难守，雌黄未易当。先生但吟醉，荅尔意茫茫。稍为耽诗酒，都忘世路难。诗凭千古在，酒放一身宽。湿束豪雄小，途深礼数安。那能事斯语，便欲弃微官。
荅友·其一
作者：王世贞
朝代：明

颖考元工俗，来讥阮氏狂。诗何预成败，酒颇碍行藏。雄白元难守，雌黄未易当。先生但吟醉，荅尔意茫茫。
荅友·其二
作者：王世贞
朝代：明

稍为耽诗酒，都忘世路难。诗凭千古在，酒放一身宽。湿束豪雄小，途深礼数安。那能事斯语，便欲弃微官。
荅史秀才臣纪见寄
作者：王世贞
朝代：明

一掬陵阳泪未乾，投将明月畏途看。还应舍放荆溪上，夜夜青天北斗寒。
荅寄延绥王中丞慎徵
作者：王世贞
朝代：明

中丞绣斧下青霄，十万军声静不嚣。何限五原春草色，莫容代马向秦骄。北风吹堕五云翰，念我馀生傍钓竿。三尺要离无左臂，祇留肝胆待君看。十载南冠草莽臣，至今犹愧脱骖人。那堪一掬酬恩泪，半入渔阳半入秦。
荅寄延绥王中丞慎徵·其一
作者：王世贞
朝代：明

中丞绣斧下青霄，十万军声静不嚣。何限五原春草色，莫容代马向秦骄。
荅寄延绥王中丞慎徵·其三
作者：王世贞
朝代：明

十载南冠草莽臣，至今犹愧脱骖人。那堪一掬酬恩泪，半入渔阳半入秦。
荅寄延绥王中丞慎徵其二
作者：王世贞
朝代：明
体裁：七言绝句

北风吹堕五云翰，念我馀生傍钓竿。三尺要离无左臂，祇留肝胆待君看。
荅徐文果
作者：王世贞
朝代：明

雪压湖绵鲙水晶，书邮岁岁不曾停。纵然苕霅如双眼，可似徐郎分外青。
荅徐汝厚惠桑落酒
作者：王世贞
朝代：明

几年罢郡无从事，今日逢君有索郎。烂醉高眠秋色里，不知清夜傍谁长。
荅李于鳞
作者：王世贞
朝代：明

鹊湖春雨暗青山，流水桃花相对閒。共道闭门无外事，不知清泪落人间。
荅李侍御惟贞时方按柳州
作者：王世贞
朝代：明

瘴色惊霜一马骢，故人谁似李端公。柳州垂柳应无数，心在襄西落木中。郧岭春初雪不残，柳江风物已堪观。莫言岭表无他寄，蕉实能黄荔子丹。
荅李侍御惟贞时方按柳州·其一
作者：王世贞
朝代：明

瘴色惊霜一马骢，故人谁似李端公。柳州垂柳应无数，心在襄西落木中。
荅李侍御惟贞时方按柳州·其二
作者：王世贞
朝代：明

郧岭春初雪不残，柳江风物已堪观。莫言岭表无他寄，蕉实能黄荔子丹。
荅许殿卿长史
作者：王世贞
朝代：明

莲花簇就济南山，湖上看山尽日閒。一札十行文似锦，非关长史恋人间。拂袖淮王桂树云，远游名字不教闻。自从深得山阴趣，玉室金庭报右军。亲扶豢角汶阳田，不向东风费酒钱。拥彗苍头誇诵赋，搊筝小伎解参禅。踏青风满白杨枝，云到牙山黯自迟。冢上弹琴应莫怪，人间能得几钟期。盻子城边春打围，割鲜呼酒去如飞。一从上客申屠府，不道袁丝罢相归。绣斧朱钲引碧油，风光差胜廿年游。东州耆旧毋劳羡，镜里清霜半上头。
荅许殿卿长史·其一
作者：王世贞
朝代：明

莲花簇就济南山，湖上看山尽日閒。一札十行文似锦，非关长史恋人间。
荅许殿卿长史·其六
作者：王世贞
朝代：明

绣斧朱钲引碧油，风光差胜廿年游。东州耆旧毋劳羡，镜里清霜半上头。
荅许殿卿长史其三
作者：王世贞
朝代：明
体裁：七言绝句

亲扶豢角汶阳田，不向东风费酒钱。拥彗苍头誇诵赋，搊筝小伎解参禅。
荅许殿卿长史其二
作者：王世贞
朝代：明
体裁：七言绝句

拂袖淮王桂树云，远游名字不教闻。自从深得山阴趣，玉室金庭报右军。
荅许殿卿长史其五
作者：王世贞
朝代：明
体裁：七言绝句

盻子城边春打围，割鲜呼酒去如飞。一从上客申屠府，不道袁丝罢相归。
荅许殿卿长史其四
作者：王世贞
朝代：明
体裁：七言绝句

踏青风满白杨枝，云到牙山黯自迟。冢上弹琴应莫怪，人间能得几钟期。
荅谢赫侍御存问时按关西
作者：王世贞
朝代：明

喜乘骢马去，穷讶雁书来。忆旧存萝薜，将春施草莱。欲酬吴地缟，翻借陇头梅。闻有西征赋，谁当句里才。
荅赠于鳞
作者：王世贞
朝代：明

历下多奇士，夫君无忝之。身应李白后，书是伏生遗。古调名堪小，穷探已亦疑。书来重嘘借，吾更爱吾诗。
荅赠皇甫子循先生
作者：王世贞
朝代：明

小径锄来秋草萦，新诗忽尔到柴荆。谁能彩笔长无恙，何处青云不忌名。失马古犹传塞父，行金那可问庄生。莫疑禅客幽栖意，总为人间百不平。
荅魏大侍御时自谪迁南考功
作者：王世贞
朝代：明

一龛灯火傍残年，画省劳君记忆偏。名去已无弥勒累，病余甘老辟支禅。争传谏草千秋业，未了昙花半偈缘。好去凤皇台上望，揽辉争似昔人贤。
荆玉篇
作者：王世贞
朝代：明

君不见道傍石精，光自缭绕。夜夜天中属白虹，时时海上来丹鸟。卞生持抱入昭关，愿学虞廷一献环。沂水未应输若水，昆山不敢傲荆山。祝宗虚闻誇祭饰，太史那能上占式。未必君廷俱宋相，其奈工师有周客。回首群灵尽黯然，龙文欲吐咽苍烟。璠䃉首列乌绨几，对此云何不可怜。智矣如葵能卫足，问君泣足还泣玉。窃比东门独角麟，宁言使者空笼鹄。君王三听未为劳，好向昆吾问宝刀。煜煜阳乌升碧汉，亭亭魄兔浴银涛。捧出倾城动颜色，隋珠越镠咸辟易。共道应偿十五城，何须更爱二千石。膝行向前中自伤，野人焉敢食陵阳。唯凭寄语乐正子，三月胡为不下堂。
莆田林茂才远哭太常亡弟访我金陵书行卷赠之
作者：王世贞
朝代：明

闽天万里棹，来叩娄江浔。封树门人泪，生刍国士心。汝能存墓剑，吾自感人琴。为语酬知地，春风在上林。
莫云卿以词翰妙天下一日而名动京师三事以降莫不折行愿交临轩之对策名第一寻用郭有道例入太学别余东归谓余勿以口吻笔札事人且如谢瀹之指口也感慨之馀聊成短歌为赠
作者：王世贞
朝代：明

男儿功名在十指，只字能倾洛阳纸。除他丞相断扫门，若个公卿不倒屣。共道临轩第一人，蹇驴依旧踏风尘。自从元礼仙舟后，处处诸生折角巾。惟君与余交最厚，临别傀俄指余口。归去还穷禹穴书，丈人但进新丰酒。
莫云卿过我园亭值醉为虐醒而有赠
作者：王世贞
朝代：明

从他事事爱清真，此日凭陵值醉身。却道中郎无报舞，那能仲孺不侵人。杯前白眼纵横出，坐里青山磊块新。翻忆少年多侠兴，吴钩傲杀五陵尘。
莫公远移居武林
作者：王世贞
朝代：明

皋桥无旧业，吴阊多少年。白眼冷相睨，青衫凋自怜。以兹掉头去，鼓楫西湖边。幸逢郗北海，为营剡下椽。复从王江州，乞取酒家钱。朝斸灵隐云，夕卧南高烟。笑指飞来峰，共汝两寓贤。失意则蓬累，且诵逍遥篇。
莫参政子良张山人携饮天宁寺作
作者：王世贞
朝代：明

东风依步屧，爱此禅房幽。一雨忽秋色，诸天来瞑愁。乌随托钵下，僧逐鸣钟收。尚有三车喻，能同信宿留。久客钱依杖，奇探句入囊。未禁陶令酒，聊借远公房。辱为藏钩忍，机堪坐隐忘。禅心醉颇见，倘恕野夫狂。
莫参政子良张山人携饮天宁寺作·其一
作者：王世贞
朝代：明

东风依步屧，爱此禅房幽。一雨忽秋色，诸天来瞑愁。乌随托钵下，僧逐鸣钟收。尚有三车喻，能同信宿留。
莫参政子良张山人携饮天宁寺作·其二
作者：王世贞
朝代：明

久客钱依杖，奇探句入囊。未禁陶令酒，聊借远公房。辱为藏钩忍，机堪坐隐忘。禅心醉颇见，倘恕野夫狂。
莫大夫子良起参梁藩入贺登极有赠
作者：王世贞
朝代：明

蚤辞簪绂偃林扉，总为苍生愿不违。一出云山无豹隐，百年天地有龙飞。鸡声带月催长乐，凫色占星倚少微。最是五湖饶钓叟，从君乞取旧荷衣。
莫子良方伯以花朝自感诗见贻率尔奉答
作者：王世贞
朝代：明

短蓬风色昼凄其，诵尔花朝感叹词。众卉只知为雨勒，乔松元自得春迟。纵今芳意如平仲，已有幽心付子规。转眼繁华何足问，祗应商略岁寒时。
莫愁乐
作者：王世贞
朝代：明

家家迎莫愁，人人说莫愁。莫愁歌一字，恰恰印心头。十万作缠头，莫愁不肯留。银缸黯欲尽，翻为莫愁愁。
莫愁乐
作者：王世贞
朝代：明

细娘家在大江头，总为工欢字莫愁。月明低按关山曲，何处行人不泪流。
莫愁乐
作者：王世贞
朝代：明

绕渡碧桃花，停鞭白鼻騧。客程无暇问，先访莫愁家。
莫愁乐·其一
作者：王世贞
朝代：明

家家迎莫愁，人人说莫愁。莫愁歌一字，恰恰印心头。
莫愁乐·其二
作者：王世贞
朝代：明

十万作缠头，莫愁不肯留。银缸黯欲尽，翻为莫愁愁。
莫方伯子良与子云卿追饯松江道中留赠
作者：王世贞
朝代：明

小舫飞觞不厌频，交情父子更谁真。青云未晓弹冠意，明月元多按剑人。总是众知龙卧稳，也还身睹凤毛新。临岐一扇书双美，此日难教谢傅论。
莫跋扈
作者：王世贞
朝代：明

莫跋扈，付丁旿。莫侜张，付桓康。半面哭，半面啼。死与生，在一时。坏长城，犹自哿。蚀明月，我灭我。
莱州道中与汝思望海有作
作者：王世贞
朝代：明

携君跃马最高峰，海色苍然尽汉封。落日层波明玳瑁，青天孤屿削芙蓉。洲边大核仙人种，浦外灵槎使者逢。指看白云殊夭矫，不知何事但从龙。
莱阳发道中
作者：王世贞
朝代：明

朝辞莱子国，夕指齐侯城。羽檄自旁午，轮蹄交质明。微官奔命熟，多难置身轻。敢谓云台上，书生有姓名。褦襶亦何道，驱驰非所怜。叩门栖鸟后，炊饭鸣鸡前。杳杳海如发，凄凄月似弦。十年当此际，多负北窗眠。
莱阳发道中·其一
作者：王世贞
朝代：明

朝辞莱子国，夕指齐侯城。羽檄自旁午，轮蹄交质明。微官奔命熟，多难置身轻。敢谓云台上，书生有姓名。
莱阳发道中·其二
作者：王世贞
朝代：明

褦襶亦何道，驱驰非所怜。叩门栖鸟后，炊饭鸣鸡前。杳杳海如发，凄凄月似弦。十年当此际，多负北窗眠。
莺脰湖洗天亭月夜与公瑕子念王复舍弟饮别
作者：王世贞
朝代：明

湖光天色澹相和，今夜离筵乐更多。云作翠屏装宝镜，风为金斗熨青罗。尊前鹦鹉知衡在，曲里含桃柰郑何。一水峭帆归便得，不须低首怨骊歌。为尔狂歌思欲飞，壶中天地到应稀。玉山偏软乌程酒，银露徐欺白苧衣。月色总依双旆在，风流俱逐片帆归。西湖自好谁行乐，始信浮荣有是非。
莺脰湖洗天亭月夜与公瑕子念王复舍弟饮别·其一
作者：王世贞
朝代：明

湖光天色澹相和，今夜离筵乐更多。云作翠屏装宝镜，风为金斗熨青罗。尊前鹦鹉知衡在，曲里含桃柰郑何。一水峭帆归便得，不须低首怨骊歌。
莺脰湖洗天亭月夜与公瑕子念王复舍弟饮别·其二
作者：王世贞
朝代：明

为尔狂歌思欲飞，壶中天地到应稀。玉山偏软乌程酒，银露徐欺白苧衣。月色总依双旆在，风流俱逐片帆归。西湖自好谁行乐，始信浮荣有是非。
菀菀者丛之什四章
作者：王世贞
朝代：明

菀菀者丛，孔集维鸒。中一文鸟，其鸣雊雊。岂不尔类，唯尔之夸。视棘则黍，有救在嗉。踯躅毛跣，块不得吐。凡今之良，无蹈厥队。嗟我宰父，惟王来绥。畴不兴止，娥媌令仪。五马既同，六服孔加。密云油油，雨窃其施。淫来无端，亦莫之何。人有恒言，耳属于墙。堑崧践华，岂曰匪常。逝茀洋洋，至菑汤汤。何以自明，曜灵西藏。何用重明，纤阿未扬。机斯伏矣，懵其蹴矣。机之蹴兮，吁骇速矣。机之伏兮，伊胡忸矣。
菀菀者丛之什四章
作者：王世贞
朝代：明
体裁：四言诗

菀菀者丛，孔集维鸒。中一文鸟，其鸣雊雊。岂不尔类，唯尔之夸。视棘则黍，有救在嗉。踯躅毛跣，块不得吐。凡今之良，无蹈厥队。（一章）嗟我宰父，惟王来绥。畴不兴止，娥媌令仪。五马既同，六服孔加。密云油油，雨窃其施。淫来无端，亦莫之何。（二章）人有恒言，耳属于墙。堑崧践华，岂曰匪常。逝茀洋洋，至菑汤汤。何以自明，曜灵西藏。何用重明，纤阿未扬。（三章）机斯伏矣，懵其蹴矣。机之蹴兮，吁骇速矣。机之伏兮，伊胡忸矣。（四章）
菩萨蛮
作者：王世贞
朝代：明

断风依约愁砧乱。乱砧愁约依风断。无语对灯孤。孤灯对语无。冷香留去影。影去留香冷。思后梦来期。期来梦后思。
菩萨蛮·回文
作者：王世贞
朝代：明

白杨长映孤山碧。碧山孤映长杨白。春暮别伤人。人伤别暮春。雁归迷塞远。远塞迷归雁。楼倚独深愁。愁深独倚楼。
菩萨蛮·太白楼作
作者：王世贞
朝代：明

高楼百尺攀星汉。东秦十二誇雄观。野旷觉天低。天回海树齐。谁教狂李白。独起千秋色。而我亦歌呼。乾坤一酒徒。
菩萨蛮·春游
作者：王世贞
朝代：明

长干陌上无相识。一尊偏领春山色。黄鸟转青枝。衔花堕接䍦。不须愁远道。醉即眠芳草。何处酒家胡。文君正倚垆。
萧使君有惠政于吾州别十有六年矣今以请碑文见过为赋三章志别君宦薄然五世同居近有义门之旌故末章及之
作者：王世贞
朝代：明

自闻抛五马，强半在杭州。古洞烟霞暖，西湖菱芡秋。乞碑寻大令，买棹下长洲。好是家人语，萧郎爱远游。伊昔求羊径，曾为半刺除。只今罗雀巷，重枉故人车。舌在牙从少，官贫气自舒。旗亭父老在，杯酒莫教虚。八叶台司重，西京甲第尊。萧家当日事，不必至今存。刺史开廉里，君王表义门。还闻书百忍，余庆逮儿孙。
萧使君有惠政于吾州别十有六年矣今以请碑文见过为赋三章志别君宦薄然五世同居近有义门之旌故末章及之·其一
作者：王世贞
朝代：明

自闻抛五马，强半在杭州。古洞烟霞暖，西湖菱芡秋。乞碑寻大令，买棹下长洲。好是家人语，萧郎爱远游。
萧使君有惠政于吾州别十有六年矣今以请碑文见过为赋三章志别君宦薄然五世同居近有义门之旌故末章及之·其三
作者：王世贞
朝代：明

八叶台司重，西京甲第尊。萧家当日事，不必至今存。刺史开廉里，君王表义门。还闻书百忍，余庆逮儿孙。
萧使君有惠政于吾州别十有六年矣今以请碑文见过为赋三章志别君宦薄然五世同居近有义门之旌故末章及之·其二
作者：王世贞
朝代：明

伊昔求羊径，曾为半刺除。只今罗雀巷，重枉故人车。舌在牙从少，官贫气自舒。旗亭父老在，杯酒莫教虚。
萧懋建户部弃官后游杭以西湖诸长歌见寄赋此为赠
作者：王世贞
朝代：明

当时萧次公，不受后曹诘。幞被归去来，秋风卧石室。尽橐买一船，钱塘比湘汩。壮气黯不收，虹霓缠其笔。两峰斗嵯峨，千秋写萧瑟。诧谓官不贫，珠玉纵横出。地留西湖胜，天与山人日。纵有䱬文鳐，勿疗敬微疾。
落帽峰
作者：王世贞
朝代：明

戴仙掉头蹑白虹，有帽却堕罡风中。不忧天地为绝倒，何物人间老秃翁。
落花叹
作者：王世贞
朝代：明

叹落花，花落何飘零。狂风如剪刀，越罗綷縩不胜情。蹀？灞陵陌，潆洄御沟水。落花欲有陈，狂风殊未已。叹落花，掩泪辞故枝。枝枝同根蒂，片片各分离。只今踪迹无处所，忆昨容华能几时。歌落花，莫咨嗟。请说上苑千条绮，请说河阳万树霞。七宝储胥金平脱，九华步障玉辟邪。标题琬琰双牌小，承日流苏八字斜。谁不暂缓青丝络，谁不暂驻七香车。香车丝络春相待，弄态流娇宛如在。只道朱颜日更新，那知转盼恩仍改。歌落花，君歌未阕攒我颦。昭阳媫妤汉侍者，邯郸厮养赵才人。空将今日今年旧，难拟来年来日新。东邻小娃才十五，恰似芳苞未曾吐。已饶花落不关愁，又道花开为谁妩。还逢路唱落花歌，萧飒寒烟扫翠蛾。惆怅不堪临镜意，自怜三月梦中过。
落花叹
作者：王世贞
朝代：明
体裁：古风

叹落花，花落何飘零。狂风如剪刀，越罗綷縩不胜情。蹀�灞陵陌，潆洄御沟水。落花欲有陈，狂风殊未已。叹落花，掩泪辞故枝。枝枝同根蒂，片片各分离。只今踪迹无处所，忆昨容华能几时。歌落花，莫咨嗟。请说上苑千条绮，请说河阳万树霞。七宝储胥金平脱，九华步障玉辟邪。标题琬琰双牌小，承日流苏八字斜。谁不暂缓青丝络，谁不暂驻七香车。香车丝络春相待，弄态流娇宛如在。只道朱颜日更新，那知转盼恩仍改。歌落花，君歌未阕攒我颦。昭阳媫妤汉侍者，邯郸厮养赵才人。空将今日今年旧，难拟来年来日新。东邻小娃才十五，恰似芳苞未曾吐。已饶花落不关愁，又道花开为谁妩。还逢路唱落花歌，萧飒寒烟扫翠蛾。惆怅不堪临镜意，自怜三月梦中过。
董中丞淑化寄饷酒赀
作者：王世贞
朝代：明

浔阳江波波刺天，峭风偏对下江船。从他九日滩头坐，乞得中丞买酒钱。
董中丞贻书且有解衣之贶聊此附谢
作者：王世贞
朝代：明

商于山碧锁嶙峋，不隔邮筒来往频。缟纻欲酬难比札，复陶将被远誇秦。青云渐有论文地，明月初无按剑人。自是神交能胜面，古来千里号比邻。
董徐二进士见访山园守公留晏而余以扫墓东归不复称主人赋此志愧且订后期
作者：王世贞
朝代：明

攀柏秋原一恸回，如闻车马破苍苔。亦知凡鸟题犹湿，翻为求羊径不开。下榻仍惭豫章守，窥园谁更广川才。相期倘在梅花发，会谱双龙笛里催。
董村小隐歌
作者：王世贞
朝代：明

丈人卜筑董家村，村中风物宛可论。董家犹称孝子里，丈人别作素侯门。门前草没车马迹，邻父虽过不争席。数枝慈竹溪上青，二月墙头杏花白。蚕子欲帖千芳齐，习习春风生杖藜。人如畏垒无惊辙，业学尸乡不养鸡。有田七百但种秫，酿得新醪如刺蜜。谷在何须用虎防，杏成任自从人乞。有子策奏天人奇，回头却笑昌黎诗。男儿遇酒即快饮，人不识，安用天公知。
董生善丹青欲为邵武吴使君作小像走笔嘲邵武
作者：王世贞
朝代：明

不必闽天去，吴郎已大都。抚膺双睥睨，抵掌一侏儒。腰带金嫌阔，头毛药渐扶。唯馀酒间态，念汝貌能无。
董茂才扬名以文见贽有赠
作者：王世贞
朝代：明

四明狂客代不尽，今汝毫翰复纵横。垆中赤堇精已就，匣里青萍雄自鸣。末路交游皮作相，满堂文酒目偏成。毋轻潦倒宽长服，汉策还须待董生。
董逃行
作者：王世贞
朝代：明

仰见东京郁盘，城郭半摧不完。虽有室家无烟，荧荧赤烬几寒。道途者何啼声，父呼他人不应。血肉杂潦纵横，梦不睹织与耕。旌旄撇沓虎贲，下有金紫纷纷。青天无飙忽尘，县官仓皇曷云。西京高帝所方，万户枳棘夷伤。峨峨未央建章，百一郿坞盖藏。忼矫我公司徒，独任捐体扫除。焕若一气昭苏，延敌追雠大屠。
蒲生篇
作者：王世贞
朝代：明

青青水中蒲，结根何卑弱。甘无长年固，所望归履席。虽蹈剪刈伤，微质终有托。恒恐秋霜至，百卉坐俱索。荣茂本不偕，云胡先摇落。感此中郁蒸，喟焉芳华烁。君明倘垂照，埽除安为薄。
蒿谷涧
作者：王世贞
朝代：明

野蒿长如人，菉葹亦不离。我欲搆一区，为延张仲蔚。
蓬莱阁后六绝
作者：王世贞
朝代：明

东望鼍矶插汉高，坐来峰屿小秋毫。不知云雾连波长，漫道任公已钓鳌。高城钟鼓唤苍茫，海若镕波浴太阳。绮色中天徐散尽，空青一点是扶桑。初月弓弯碧海秋，乱峰如镞碍云流。鲛人只讶秦皇至，使者还疑肃慎留。不尽沧波返照红，千寻霞锦蹙回风。中流忽迸真珠起，知是垂天饮白虹。汉兵飞度下朝鲜，十万旌旗鸭绿悬。烽戍祗今寒月色，可闻杨仆将楼船。杖底秋风忆旧游，题诗应在阁东头。长令风雨千山合，不逐星辰五夜收。
蓬莱阁后六绝·其一
作者：王世贞
朝代：明

东望鼍矶插汉高，坐来峰屿小秋毫。不知云雾连波长，漫道任公已钓鳌。
蓬莱阁后六绝其三
作者：王世贞
朝代：明
体裁：七言绝句

初月弓弯碧海秋，乱峰如镞碍云流。鲛人只讶秦皇至，使者还疑肃慎留。
蓬莱阁后六绝其二
作者：王世贞
朝代：明
体裁：七言绝句

高城钟鼓唤苍茫，海若镕波浴太阳。绮色中天徐散尽，空青一点是扶桑。
蓬莱阁后六绝其五
作者：王世贞
朝代：明
体裁：七言绝句

汉兵飞度下朝鲜，十万旌旗鸭绿悬。烽戍祗今寒月色，可闻杨仆将楼船。
蓬莱阁后六绝其六
作者：王世贞
朝代：明
体裁：七言绝句

杖底秋风忆旧游，题诗应在阁东头。长令风雨千山合，不逐星辰五夜收。
蓬莱阁后六绝其四
作者：王世贞
朝代：明
体裁：七言绝句

不尽沧波返照红，千寻霞锦蹙回风。中流忽迸真珠起，知是垂天饮白虹。
蓼根蟹
作者：王世贞
朝代：明

唼喋红蓼根，双螯利于手。横行能几何，终当堕人口。
蔡子木宪使来自蜀与吴明卿偕会子与第分韵清字
作者：王世贞
朝代：明

淡烟初月满高城，露掌秋漙御气清。蜀道容颜疑梦寐，蓟门尊酒尽平生。仍劳北海怜狂癖，总为中郎爱论衡。麈尾不须频奋掷，吾侪元岂近时名。
蔡文姬归汉
作者：王世贞
朝代：明

汉相肇休业，威揽遍九围。维昔先臣邕，蒙志赴屯夷。太阳下回光，寒灰亦不遗。黄金驰大卤，穹庐出蛾眉。朝辞单于庭，夕宿广川湄。众鸟媚其巢，接翼竞言归。羁鹄将雏去，傍徨复置之。仰悼双星色，俯割所恩私。秦关忽在望，禾黍正离离。庄馗改故迹，人民能不非。不敢称董仇，戎首竟为谁。韶齿掷边塞，中原渺焉依。冉冉崦嵫景，条桑沐馀晞。荃蕙化蓬茅，何能荐庭阶。宝鉴既已毁，拂拭愧光辉。寄语闺中质，千金当自持。
蔡文学去疾甫裒然小试首矣两岁冬袖所作贽余痛饮旬日而别意欲得余一言耳沃之酒歌以送之
作者：王世贞
朝代：明

吾怜蔡荣名，不荣龊龊尘世名。纵然茂才冠东越，自有微尚依西京。吾怜蔡去疾，不去陶陶酒人疾。小饮犹倾三百杯，大醉须眠一千日。两年两叩先生门，沾沾所见惬所闻。袖携天台石，吐作弇山云。先生舍身作道民，南山黯没干将文。瓮头颇足中山酒，祇是无名可借君。
蔡文学曼倩求书其赠大父九十四翁及父孝廉诗因题一绝于后
作者：王世贞
朝代：明

九十四翁归道乡，孝廉花萼日相望。看君三世催身老，不是夸君大父行。
蔡生以一纸得志铭而客有高生者亦以一纸来谒请从游且有所冀戏题一绝再赠蔡
作者：王世贞
朝代：明

娄水含滋枫欲鲜，啼乌遍绕孝廉船。从他门客刘叉横，未有昌黎谀墓钱。
蕲州李先生见访之夕即仙师上升时也寻出所校定本草求叙戏赠之
作者：王世贞
朝代：明

李叟维稍直塘树，便睹仙真跨龙去。却出青囊肘后书，似求元晏先生序。华阳真逸临欲仙，误注本草迟十年。何如但附贤郎舄，羊角横抟上九天。
薄暮东牟道中有作
作者：王世贞
朝代：明

策骑缘海壖，兴发遂忘疲。将晞九阳发，思振三神衣。如何悲泉侧，阳乌欲罢飞。川后约其波，以待朱轮归。柳色有遗景，梓里无停晖。空青就磨灭，光景向熹微。二气既不分，吾人安敢违。改辔趣林薄，命烛叩衡扉。有酒但为欢，无酒且息机。天鸡在东方，三鸣不须斯。庶哉咸池浴，万象同赫羲。
薄暮发古城即所见志怀
作者：王世贞
朝代：明

一水天末明，馀霞乱相射。错落披金膏，喷流万瑟瑟。长啸招天风，为我驭海席。吴越指掌间，黄花正秋色。
薄暮同诸君游紫云洞
作者：王世贞
朝代：明

手抉藤封踏斜日，窈窕玲珑石为室。幽泉伏窦涓不枯，半壁嘘云袅难出。野夫绝叫称大奇，为君痛釂三五卮。醉即今宵解衣卧，祇畏此中猿鹤疑。
薄暮练川朱侯过访小语别去寄赠一章
作者：王世贞
朝代：明

一雨吐新蛤，千村生夏凉。传呼邑侯至，能使野人忙。早麦鸠堪噎，邻篘蚁借尝。微言露雄白，小坐逼昏黄。有懒酬高谊，无求恕老狂。今看孺子榻，犹带令君香。车马初疑梦，闾阎未忍忘。还同孝宣季，朱邑在桐乡。
薄暮赴臬中诸公期未归出憩湖上旋得新月湛然独胜因成此篇
作者：王世贞
朝代：明

整策嚣中要，改憩湖上宫。东霞尚冠渚，西魄已收濛。瀰瀰烟羃地，澹澹月弦空。俄顷吐清照，万碧开朦胧。潜虬饮遥沚，栖鹘磔幽业。戢驺延远音，偃盖恣归艨。净色坐相媚，灵景伫莫从。酬赏诚少阙，会心何必同。
薛子熙会予淮口有赠
作者：王世贞
朝代：明

清江欲尽见清淮，听说南人便道佳。何处峭风吹会面，顿教明月挂离怀。自是君才拟戴逵，手搜鸡子刻新碑。江南螭首应无限，若个堪题幼妇辞。
薛子熙会予淮口有赠·其一
作者：王世贞
朝代：明

清江欲尽见清淮，听说南人便道佳。何处峭风吹会面，顿教明月挂离怀。
薛子熙会予淮口有赠·其二
作者：王世贞
朝代：明

自是君才拟戴逵，手搜鸡子刻新碑。江南螭首应无限，若个堪题幼妇辞。
薛文学瑞室
作者：王世贞
朝代：明

君家旧事重黎后，可怕明州夕火红。一见赤尼逃贾相，再教青妇助麋公。澄师酒作天门雨，佛影龙回石窟风。悬壁安车欣自若，汲云盌井静无功。巢泥百代长帡燕，藜杖诸孙更吐虹。却忆上林多属玉，只今何处有遗宫。
薛文学瑞室
作者：王世贞
朝代：明
体裁：七言排律

君家旧事重黎后，可怕明州夕火红。一见赤尼逃贾相，再教青妇助麋公。澄师酒作天门雨，佛影龙回石窟风。悬壁安车欣自若，汲云碗井静无功。巢泥百代长帡燕，藜杖诸孙更吐虹。却忆上林多属玉，只今何处有遗宫。
藏经阁西偏俯小罨画溪
作者：王世贞
朝代：明

绀宇藏经阁，春云罨画溪。隔花催小艇，落日在招提。彼岸如相引，真源自不迷。老夫翻阅罢，随意步东西。
虎丘寺同子与孔嘉淳父公瑕伯龙舍弟送别袁鲁望张伯起会试北上得阳字
作者：王世贞
朝代：明

绝巘精蓝半夕阳，清尊别思倚苍茫。凭栏顿喜云霄近，结驷毋惊道路长。池拥双龙元是剑，天回北斗尽成章。因窥雁塔岧峣里，似有题名在上方。
虎丘禅堂募缘歌
作者：王世贞
朝代：明

我家法护舍此山，给孤长者无颜色。骤看祇树绕精蓝，中有青莲生火宅。谁为构堂刹之右，诸方禅那来驻锡。龙王吐水供净瓶，鹿女衔花依法席。只字能回野干道，中时但受诸天食。虽然劫火烧不坏，其奈机缘有消息。怖鸽垂栖复惊去，饥鼯罢供聊窜匿。分无阿育役鬼神，可容檀越悭财力。偶然呼作有漏因，自是人天胜功德。若疑此事无功德，君其试问生公石。
虎丘老僧有竹林精舍文伯仁为图之王履吉书疏于后余游竹林僧出示此卷履吉下世已三十载矣为之怃然因成此诗
作者：王世贞
朝代：明

山僧业静者，翛然无世氛。朝疏淇澳雨，暮浣潇湘云。老可湖州笔，为竹写清芬。况有王子猷，英标冠人群。自言读书处，何可无此君。我来憩其下，流飔散馀醺。其人不可作，太息读遗文。新粉含幽月，苍翠郁纷纷。截作山阳笛，凄凉安可闻。
虎丘西僧房晨访曹茂来居士山阁小饮
作者：王世贞
朝代：明

竹径通幽信短筇，山楼忽敞得从容。残霜堕木青仍在，旭日披云紫渐浓。香积总饶居士饭，东林翻厌远师钟。逢君更自宽拘束，一盏双螯喜杀侬。
虎山桥同鲁望公瑕子求道振子念舍弟作得然字
作者：王世贞
朝代：明

桥坐天空自爽然，青山面面吐青烟。千花映水霞争发，双崦分流月对悬。踞石醉呼光福酒，隔林歌起太湖船。不须指点论王气，麋鹿苏台更可怜。
虚白上人出关后走笔问之
作者：王世贞
朝代：明

朝来启兰若，啁唽鸟声骄。见尔定中出，知无觉路遥。白云初捲衲，寒月尚依瓢。莫作深山住，禅心处处调。
虞山谣
作者：王世贞
朝代：明

虞山山头日欲黄，谁家健儿出南塘。白帻青韝绿沈枪，席卷百里装艅艎。客归来，坐大府。前门罗棨戟，后堂考钟复雷鼓。烹肥牛，湛清酤，我欲言之丞卿怒。西云障天东日出，安能舞风长不失。铁劵自保前朝身，安能将身作后人。三千健儿尺一纸，倏忽随飙逐流水。君不见一虎伏，众虎死。黄头子，赤头子，汝曹胆落温御史。
虞山谣·其一
作者：王世贞
朝代：明

虞山山头日欲黄，谁家健儿出南塘。白帻青韝绿沈枪，席卷百里装艅艎。客归来，坐大府。前门罗棨戟，后堂考钟复雷鼓。烹肥牛，湛清酤，我欲言之丞卿怒。
虞山谣·其二
作者：王世贞
朝代：明

西云障天东日出，安能舞风长不失。铁劵自保前朝身，安能将身作后人。三千健儿尺一纸，倏忽随飙逐流水。君不见一虎伏，众虎死。黄头子，赤头子，汝曹胆落温御史。
虞美人·别思
作者：王世贞
朝代：明

摩诃池上金丝柳。惯爱纤纤手。折来将表片时心。记取浅黄柔绿、泪痕深。博山香细银灯吐。乍识黄昏雨。娇花欲展半蔫红。错道褪残春事、骂东风。
虞美人·寄怀
作者：王世贞
朝代：明

浮萍只待杨花去。况更廉纤雨。鸭头虚染最长条。酝造离亭清泪、几时消。珊瑚翠色新丰酒。解醉愁人否。薄寒撺送汝南鸡。偏向碧纱厨畔、醒时啼。
蚤发钜鹿道中
作者：王世贞
朝代：明

驱车漳水外，十里及鸣鸡。残月低军垒，青天散马蹄。太行一片云，袅袅复纷纷。我欲俱收摘，相遗邢使君。
蚤发钜鹿道中·其一
作者：王世贞
朝代：明

驱车漳水外，十里及鸣鸡。残月低军垒，青天散马蹄。
蚤发钜鹿道中·其二
作者：王世贞
朝代：明

太行一片云，袅袅复纷纷。我欲俱收摘，相遗邢使君。
蟠龙峰歌为大司空豫章李公追赋
作者：王世贞
朝代：明

蟠龙峰高高插天，下有洞穴龙长眠。有时行雨遍八埏，横空万尺银蜿蜒。忽然缩入一钵间，永脱金翅牙关缘。君不见南阳卧龙气太烈，一片心为豢龙热。定军山头呕成血，何如此龙得天诀，与云卷舒倦即歇。
蟹螯峰
作者：王世贞
朝代：明

毕郎左手偶一失，遗螯千秋化为石。当空怕遣酒星知，摄向微垣佐琼液。
行台芝有叙
作者：王世贞
朝代：明

斗气何辉辉，御史乘骢来。雷雨维有解，赦宥乃得施。御史未受牍，蒙气郁不开。御史受牍竟，星月朗不亏。凛凛柏台霜，百卉皆避之。何意三秀草，韡韡吐葳蕤。亭亭如车盖，皎皎涅不缁。又似三素云，剪为仙人緌。商山一何卑，祗用以疗饥。句漏何狡狯，百种神且奇。御史承德意，君王霈大慈。上等尧除荚，下恊舜龄期。
行抵平原而酒忽浊作此自嘲
作者：王世贞
朝代：明

使君虚忝旧青州，无那平原有督邮。解使玺书今夜至，不教封作醉乡侯。
行淮扬境汎甓社即事有作
作者：王世贞
朝代：明

湖波二百里，元气何茫茫。天随一线尽，日起万鬣张。无论南北风，但见来往樯。炯若青铜镜，掩映美人妆。惊鸥散明玉，唼藕夺冰霜。纤鳞一入手，大嚼无馀觞。冥见渔火微，静闻稻禾香。榜人前后歌，语语子夜长。人生剧可乐，何如近故乡。
行行且游猎
作者：王世贞
朝代：明

行行且游猎，遂出光禄塞。秦地一掌间，黄河落天外。六郡良家五陵豪，于阗玉鞭大食刀。不爱县官封博望，自从私客取临洮。盘马弯弓月相向，万族蹒跚魄先丧。突出霜蹄狡兔先，争看鸣镝苍鹰上。黄沙一缕冲紫微，角声四起胡霜飞。少年割鲜且莫饮，待我生挟单于归。
行视高苑决口有感
作者：王世贞
朝代：明

岂无淇竹楗，汹汹势难回。野色存鸥鹭，春心辨草莱。中原瓠子口，使者柏梁台。纵有呼天恸，天门迥未开。
行路难三首
作者：王世贞
朝代：明

寒不入阿房中，春不出轮台东。轮台岂无春，层冰？砢焉能通。策驽马，上剑阁，悬度絙索贯复穷。发白帝，下峡江以风。目不得瞬，飞不得同。人生本末竟焉岐，积贱累荣各因之。南山有鸟易凤皇，毛羽剥落便摧藏。行路难，君自伤。虎肉同类，更向驺虞骄。鸿飞大冥鹡鸰招，神龟刺促化阳鱎。销冶干将成铅刀，黄金山重义秋毫。坦坦天衢趋侠邪，前车轴折后争誇，不臣县官臣私家。珠琲络钩于阗珂，意气悦怿若春花。月请十百恒苦饥，名刺漫灭竟安之。后衣露胫冠达剃，蒯缑一弹幡哉归。行路难，君自悲。陆不必车昆崙，水不必航扶桑。恩爱苟一亏，咫尺天茫茫，三飧诣莽苍。其腹犹果然，安能飧风吸露穷岁年。纵有王子晋，安得日日好容颜。出门各自顾，他人肯容恤。千言成桃李，一言变荆棘。白刃如雪金如丘，侠客报恩行报雠。不在里巷间，多在长安之道周。行路难，君自愁。
行路难三首·其一
作者：王世贞
朝代：明
体裁：乐府曲辞

寒不入阿房中，春不出轮台东。轮台岂无春，层冰�砢焉能通。策驽马，上剑阁，悬度絙索贯复穷。发白帝，下峡江以风。目不得瞬，飞不得同。人生本末竟焉岐，积贱累荣各因之。南山有鸟易凤皇，毛羽剥落便摧藏。行路难，君自伤。
行路难三首·其一
作者：王世贞
朝代：明

寒不入阿房中，春不出轮台东。轮台岂无春，层冰𥗼砢焉能通。策驽马，上剑阁，悬度絙索贯复穷。发白帝，下峡江以风。目不得瞬，飞不得同。人生本末竟焉岐，积贱累荣各因之。南山有鸟易凤皇，毛羽剥落便摧藏。行路难，君自伤。